title: Matt Parry

text: Parry aloitti uransa Karting-sarjoissa vuonna 2006. Vuonna 2010 hän voitti kartingin Super 1 National Rotax Max Junior mestaruuden. Vuonna 2011 Parry siirtyi Britannian Formula Ford-sarjaan sijoittuen sarjan kahdeksanneksi. Vuonna 2012 Parry voitti InterSteps Championship-sarjan mestaruuden. Vuonna 2013 Parry kilpaili Formula Renault NEC-sarjassa voittaen sarjan mestaruuden. Samana vuonna hän ajoi yksittäisiä kilpailuja Eurocup Formula Renault ja Formula Renault Alps -sarjoissa vierailevana kuljettajana. Kauden päätteeksi Parry voitti McLaren Autosport BRDC Award palkinnon. Vuonna 2014 Parry ajoi täyden kauden Eurocup -sarjassa. Hän saavutti yhden kolmossijan ja 59 pistettä sijoittuen sarjan 11:ksi. Vuonna 2015 Parry kilpaili GP3-sarjassa suomalaistallin Koiranen GP:n kuljettajana. Hän saavutti kauden aikana kolme kolmossijaa ja 67 pistettä sijoittuen sarjan kahdeksanneksi. Vuonna 2016 Parry jatkaa GP3:ssa.


title: Sirppisorsa

text: Sirppisorsa ("Mareca falcata") on aasialainen sorsalintu.


title: Sirppisorsa

text: Sirppisorsaa tavataan pesivänä Pohjois-Japanissa, Luoteis-Kiinassa, Mongoliassa ja Venäjällä. Talvehtivana sitä esiintyy etelämpänä Kiinassa ja Japanissa sekä Etelä- ja Kaakkois-Aasian pohjoisosissa. Sirppisorsakannaksi arvioitiin aiemmin 35 000 yksilöä, mutta uusien tutkimusten mukaan lajin kanta on yli 89 000 yksilöä. Sirppisorsa on kuitenkin luokiteltu silmälläpidettäväksi, koska se on vähentynyt Kiinassa suhteellisen nopeasti. Lajia uhkaa metsästys.


title: Sirppisorsa

text: Sirppisorsa pesii vetisillä niityillä ja järvissä. Talvella sitä tavataan alankojen järvillä, joilla ja tulvaniityillä sekä harvemmin myös merenrannikon laguuneissa ja estuaareissa.


title: Thomas Macaulay

text: Thomas Babington Macaulay, Macaulay of Rothleyn paroni (25. lokakuuta 1800 Rothley Temple, Ison-Britannian kuningaskunta – 28. joulukuuta 1859 Lontoo) oli merkittävä brittiläinen historioitsija, esseisti, runoilija ja whig-puoluetta edustanut poliitikko. Macaulay tunnetaan parhaiten Englannin historiaa käsittelevistä töistään. Hänen pääteoksensa on vuosina 1848–1861 ilmestynyt viisiosainen "The History of England from the Accession of James the Second" (tunnetaan myös nimellä "History of England"). Hänellä on katsottu olleen myös merkittävä vaikutus länsimaistumiskehitykseen Intiassa.


title: Thomas Macaulay

text: Thomas Macaulayn suku oli lähtöisin Hebrideiltä Skotlannista. Hänen isänsä oli orjuuden ja orjakaupan vastaisesta toiminnastaan tunnettu hyväntekijä Zachary Macaulay. Macaulayn isä oli herätysliikkeen kannattaja ja äiti kveekari. Hän oli vanhin vanhempiensa yhdeksästä lapsesta. Macaulayn ilmiömäinen muisti ja kirjallinen lahjakkuus ilmenivät jo lapsena. Hän kirjoitti kahdeksanvuotiaana tiivistelmän Englannin historiasta sekä ”The Battle of Cheviot” -nimisen romanttisen runoelman Walter Scottin tyyliin. Juuri Scottin suosittujen romaanien kautta hän kiinnostui monien aikalaistensa tavoin maansa historiasta. Myöhemmin Macaulay ilmoitti tavoitteekseen tuottaa jotain, mikä syrjäyttäisi Scottin proosan suosiossa.


title: Thomas Macaulay

text: Macaulay kävi aluksi yksityiskoulua ja opiskeli vuodesta 1818 Cambridgen Trinity Collegessa, jonka jäsenenä hän oli 1824–1831. Macaulayn isä oli kasvattanut hänet toryksi, mutta hän omaksui opiskeluaikanaan intohimoisesti whig-aatteen, osin tuttavansa Charles Austinin vaikutuksesta. Hän sai vaikutteita myös utilitaristi Jeremy Benthamilta. Macaulay tutustui myös moniin muihin nuoriin älyköihin ja saavutti mainetta puhetaidon alalla. Hänen kirjallinen läpimurtonsa oli 1825 whig-puolueen lehdessä "Edinburgh Review’ssä" julkaistu essee John Miltonista, joka teki hänestä välittömästi kuuluisan ja arvostetun. Hän julkaisi samassa lehdessä vuosien varrella monia historiallisia aiheita käsitelleitä esseitä sekä kirjallisuusarvosteluja.


title: Thomas Macaulay

text: Macaulay opiskeli lakia ja pääsi vuonna 1826 asianajajaksi, mutta ei pyrkinyt luomaan uraa sillä alalla. Isänsä liiketoimien epäonnistuttua Macaulay elätti koko perheen kirjoitus- ja opetustyöllä. Hän hakeutui myös politiikkaan, ja hänet valittiin 1830 parlamentin alahuoneeseen lordi Lansdownen avustuksella tämän kontrolloimasta Calnen kääpiövaalipiiristä. Macaulay puolusti vuoden 1832 äänioikeusuudistusta vuosina 1831 ja 1832 parlamentissa niin innokkaasti, että hänet julistettiin yhdeksi aikansa taitavimmista puhujista. Reformin toteuduttua hänet valittiin parlamenttiin uudesta Leedsin vaalipiiristä. Heinäkuussa 1832 hänet nimitettiin Intian asioista vastanneen johtokunnan ("Board of Control") sihteeriksi, ja hän tuki hallituksen esityksiä Intian hallinnon uudistamisesta ja Itä-Intian kauppakomppanian toimiluvan uusimisesta. Macaulay vaikutti myös päätökseen kieltää orjakauppa Britannian siirtomaissa. Hän kuului isänsä tavoin orjuudenvastustajien Anti-Slavery Societyyn.


title: Thomas Macaulay

text: Taloudellisista syistä Macaulay vastaanotti hyvin palkatun viran Kalkutassa toimineen Brittiläisen Intian ylimmän neuvoston ("Supreme Council") jäsenenä. Hän toimi tehtävässä vuosina 1834–1838 ja vaikutti tuona aikana merkittävästi kehitykseen Intiassa. Hän loi Intiaan länsimaisen koulujärjestelmän, joka perustui englannin kielen ja kirjallisuuden opetukseen. Lainopillisen komitean puheenjohtajana hän myös korosti kansalaisten tasavertaisuutta lain edessä ja laati Intialle uuden rikoslain, joka toimi sittemmin myöhemmän lainsäädännön perustana. Intialaisiin ja näiden omaan kulttuuriin Macaulay suhtautui väheksyvästi ja ennakkoluuloisesti. Helmikuussa 1835 kirjoittamassaan kuuluisassa ”Muistiossa opetuksesta” hän totesi muun muassa ”"En ole löytänyt heidän [orientalistien] joukosta yhtäkään, joka voisi kieltää, että yksi minkä tahansa hyvän eurooppalaisen kirjaston hylly oli arvokkaampi kuin koko syntyperäisten intialaisten ja arabialaisten kirjallisuus"”. Hän toivoi myös, että länsimainen koulutus saisi ainakin sivistyneet intialaiset luopumaan perinteisistä uskonnoistaan. Macaulaylla on katsottu olleen niin suuri vaikutus englannin kielen käyttöön Intiassa, että brittiläisen kulttuurin omaksuneita intialaisia kutsutaan yhä haukkumanimellä ”Macaulayn lapset”.


title: Thomas Macaulay

text: Palattuaan Englantiin Macaulay valittiin parlamenttiin Edinburghista, ja hän toimi 1839–1841 sotaministerinä lordi Melbournen hallituksessa. Hän joutui jättämään tehtävänsä whigien hävittyä vaalit. Seuraavina vuosina Macaulay kannatti esityksiä viljatullien kumoamisesta. Whigien palattua valtaan hän oli vielä 1846–1847 John Russellin hallituksessa valtion kassaministerinä ("Paymaster General"), mutta hän oli jo menettänyt aiemman kiinnostuksensa politiikkaan ja putosi parlamentista vuoden 1847 vaaleissa laiminlyötyään vaalipiirinsä asiat. Tästä eteenpäin Macaulay keskittyi pääasiassa kirjalliseen työhönsä. Hänet valittiin vielä uudelleen parlamenttiin Edinburghista vuonna 1852, mutta pian kehittyneen sydänsairauden vuoksi hän osallistui politiikkaan enää vain vähän.


title: Thomas Macaulay

text: Macaulaylle myönnettiin päärinarvo vuonna 1857, jolloin hänestä tuli paroni Macaulay of Rothley, mutta hän ei huonon terveytensä vuoksi esiintynyt kertaakaan ylähuoneen istunnoissa. Hän eli elämänsä viimeiset vuodet Lontoon Campden Hillissä. Kuoltuaan vuonna 1859 hänet haudattiin Westminster Abbeyyn, niin sanottuun runoilijoiden nurkkaan. Hän oli kuollessaan naimaton.


title: Thomas Macaulay

text: Macaulayn tunnetuin työ on viisiosainen "The History of England from the Accession of James the Second", joka käsittää Englannin historian vuosilta 1685–1702. Teoksen oli alkujaan pitänyt jatkua vuoteen 1820, mutta se jäi kesken Macaulayn kuollessa. Hän oli aloittanut työn valmistelun jo 1839, mutta se keskeytyi välillä ja eteni hitaasti kirjoittajan huolellisuuden ja loputtomien korjausten vuoksi. Ensimmäinen osa ilmestyi joulukuussa 1848. Toisen osan ilmestyttyä vuonna 1849 teoksesta tuli välitön menestys englanninkielisissä maissa. Kolmas ja neljäs osa ilmestyivät myös menestyksen saattelemina joulukuussa 1855, mutta viidettä, Vilhelm III:n valtakauden loppuun asti ulottunutta osaa Macaulay ei ehtinyt julkaisemaan eläessään. Se ilmestyi postuumisti hänen sisarensa Hannah Trevelyanin toimittamana vuonna 1861.


title: Thomas Macaulay

text: "History of England" oli aikanaan suuri myyntimenestys. Kahta ensimmäistä osaa myytiin neljässä kuukaudessa 13 000 kappaletta ja kahta seuraavaa kymmenessä viikossa 26 000 kappaletta. Parin vuosikymmenen aikana julkaisustaan koko teosta myytiin yhteensä 140 000 kappaletta pelkästään Britanniassa, ja myyntiluvut Yhdysvalloissa olivat vastaavaa luokkaa. Tuon ajan brittiläisistä kirjailijoista vain Walter Scottin ja Charles Dickensin kirjoja myytiin yhtä paljon. "History of England" käännettiin ainakin saksaksi, puolaksi, hollanniksi, tanskaksi, ruotsiksi, unkariksi, venäjäksi, tšekiksi, ranskaksi, espanjaksi ja persiaksi. Teoksen ensimmäinen osa on ilmestynyt suomeksi Julius Krohnin kääntämänä vuonna 1866 nimellä "Englannin historia Jaakop II:n walta-istuimelle noususta alkain".


title: Thomas Macaulay

text: Macaulayn "History of Englandin" on sanottu yhdessä Henry Hallamin töiden kanssa luoneen pohjan whigiläiselle tulkinnalle Englannin historiasta. Teoksen keskipisteenä on vuosien 1688–1689 mainio vallankumous, jonka merkitystä Macaulay korosti edistyksellisten arvojen kannalta ratkaisevana tapahtumana. Tämä näkökulma painotti erityisesti whigien ansioita, sillä juuri heidät voitiin nähdä noiden samojen arvojen ylläpitäjinä. Macaulayn näkemyksen mukaan Englannin historia oli ennen kaikkea ”edistyksen historiaa” ja maan henkinen sekä tekninen kehitys ja kansainvälinen mahtiasema olivat parlamentarismin kehityksen ansiota, joka taas oli seurausta whigien vuonna 1688 toteuttamasta verettömästä kumouksesta. Macaulay tuomitsi sekä hallitsijoiden yksinvaltiuden että alempien yhteiskuntaluokkien radikalismin ja näki liberaalin uudistuspolitiikan suurimman merkityksen olevan sen kyvyssä ratkaista rauhanomaisesti yhteiskunnallisia ristiriitoja. Myös Hallam oli ylistänyt mainiosta vallankumouksesta seurannutta perustuslaillisen hallinnon kehitystä ja itsevaltiuden kukistumista teoksessaan "The Constitutional History of England from the Accession of Henry VII to the Death of George II" (1827). Macaulayn mukaan se oli ”puolueettomin kirja”, mitä hän koskaan oli lukenut. Itse hän oli valmis myös historioitsijan roolissa edistämään omia poliittisia näkemyksiään. Vaikka Macaulay ei kirjoittaessaan pyrkinytkään puolueettomuuteen, hänen tekstiään pidettiin arvossa sen näkemyksellisyyden, eloisan kuvauksen sekä koruttoman ja sujuvan tyylin vuoksi. Lopputulosta on luonnehdittu suoranaiseksi taideteokseksi. Macaulayn vaikutus aikalaistensa käsityksiin oli suuri, ja hänen on sanottu olleen Britannian vaikutusvaltaisen kansallisen menneisyyden tulkitsija koko 1800-luvun jälkipuoliskon ajan.


title: Thomas Macaulay

text: Macaulay kirjoitti viimeisinä vuosinaan myös Encyclopaedia Britannicaan henkilöartikkeleita useista Englannin historian vaikuttajista.


title: Thomas Macaulay

text: Macaulay säilyi kotimaassaan erittäin arvostettuna historioitsijana vielä puoli vuosisataa kuolemansa jälkeen. Myöhemmin häntä on arvosteltu muun muassa puolueellisuudesta, englantilaisen kulttuurin ja edistysajattelun kohottamisesta ylimielisesti universaaleiksi normeiksi sekä hänen materialistisesta katsomuksestaan. Arvostelijoiden joukossa ovat olleet Thomas Carlyle, Matthew Arnold ja John Ruskin. Lisäksi Macaulay ei arvostanut jo omana aikanaan Saksassa kehittynyttä uudentyyppistä tieteellistä historiantutkimusta, joten myöhemmästä näkökulmasta hänen tekstinsä vaikutti kritiikittömältä ja yksipuoliselta. Macaulayn laajan tietämykseen, taitavan sommittelun ja katkeamatta jatkuvan eloisan kerronnan ansiosta "History of England" -teosta pidetään heikkouksistaan huolimatta yhä brittiläisessä historiankirjoituksessa loistavana esityksenä.


title: Thomas Macaulay

text: Macaulayn tulkintaa Englannin historiasta ylläpitivät myöhemmin hänen sisarenpoikansa George Trevelyan ja tämän poika George Macaulay Trevelyan, jotka olivat molemmat myös merkittäviä historioitsijoita. Macaulayn jalanjäljissä kulki myös harrastelijahistorioitsijana poliittisen uransa ohella toiminut Winston Churchill, joka myös katsoi Englannin historian olevan leimallisesti edistyksen historiaa.


title: Thomas Macaulay

text: Macaulaysta on julkaistu lukuisia elämäkertoja.Lady Trevelyan julkaisi Macaulayn kootut teokset ensin kahdeksassa osassa vuonna 1866 ja uudelleen kaksitoistaosaisina (ns. Albany-laitos) vuonna 1898.


title: Rhynchosaurus

text: Rhynchosaurus on sukupuuttoon kuollut keskitriaskaudella elänyt Rhynchosauria-lahkoon kuuluva matelijasuku. Sukuun luetaan nykyään kaksi lajia, "Rhynchosaurus articeps" ja "Rhynchosaurus brodiei". Aiemmin tähän sukuun myös luettu "Rhynchosaurus spenceri" on sittemmin siirretty uuteen sukuun "Fodonyx". Suvun nimi "Rhynchosaurus" tarkoittaa nokallista liskoa.


title: Rhynchosaurus

text: Rhynchosaurus kasvoi noin puolen metrin pituiseksi. "R. articepsin" pituus oli noin 0,5 m ja sen kallo oli noin 60-80 mm pitkä. "R. brodiei" kasvoi hieman suuremmaksi. Sen kallon tyypillinen pituus oli noin 90 mm ja arvioitu ruumiinpituus saattoi olla 0,6 m. Lajilta tosin tunnetaan jopa 140 mm pituisia kalloja. "R. articeps" tunnetaan kokonaisista luurangoista ja useista kalloista, mutta "R. brodieista" tunnetaan vain kalloja ja joitain kallontakaisista luita. "R. brodiei" eroaa "R. articepsista" siinä, että sillä on esimerkiksi korkeampi ja leveämpi kallo. "Rhynchosauruksen" yläleuassa on kaksi uurretta, mikä ei kuitenkaan ole ainoastaan sille ominainen piirre


title: Algot Johansson

text: Erik Ivar Algot Johansson (11. lokakuuta 1898 Hammarland – 11. helmikuuta 1986 Maarianhamina) oli ahvenanmaalainen laivanvarustaja. Hän sai kauppaneuvoksen arvon 1958. Hän oli perustamansa Sally-varustamon toimitusjohtaja 1937–1974.


title: Algot Johansson

text: Hänen poikansa Sven-Erik Johansson jatkoi isänsä jälkeen Sallyn toimitusjohtajana vuonna 1976.


title: Heikki Malinen

text: Heikki Pekka Mikael Malinen (s. 1962) on suomalainen yritysjohtaja. Hän on toiminut Posti Groupin toimitusjohtajana vuodesta 2012 lähtien. Malinen oli Pöyry Oyj:n toimitusjohtaja 2008–2012. Hän työskenteli UPM-Kymmene Oyj:llä vuosina 1994–1996 ja 2002–2008.


title: Heikki Malinen

text: Koulutukseltaan Malinen on kauppatieteiden maisteri. Hän on suorittanut myös MBA-tutkinnon Harvard Business Schoolissa. Vuosina 1997–2005 Malinen työskenteli Yhdysvalloissa McKinsey & Companyn (1997–1999), Pöyryn (2000–2001) ja UPM-Kymmenen (2002–2005) palveluksessa.


title: Heikki Malinen

text: Malinen on OpusCapitan hallituksen puheenjohtaja ja East Officen, Ilmarisen, Outokumpu Oyj:n ja Palta ry:n hallituksen jäsen.


title: Tin Drum

text: Tin Drum on Sielun Veljien sivuprojektin L'Amourderin single. Se julkaistiin vuonna 1986 levymerkillä Fun After All Records.


title: Tin Drum

text: Singlestä julkaistiin sekä 7" single että 12" maksi-single bonuskappaleella varustettuna.


title: Mangoo (yhtye)

text: Mangoo on stoner rock-yhtye Turusta. He ovat julkaisseet kaksi albumia: Neolithic (2009) ja Neverland (2012).


title: Sven-Erik Johansson

text: Sven-Erik Algot Johansson (21. marraskuuta 1933 Maarianhamina – 5. maaliskuuta 2011) oli ahvenanmaalainen laivanvarustaja. Hän oli koulutukseltaan oikeustieteen kandidaatti. Hän jatkoi vuonna 1976 isänsä Algot Johanssonin jälkeen Sally-varustamon toimitusjohtajana.


title: Sally

text: Sally tarkoittaa seuraavia:


title: Tera Tali

text: Tera Tali on Intiassa tunnettu Rajasthanilainen kansantanssi. Sitä esittävät kaksi tai kolme Kamar-heimon naista maassa istuen. Tanssiin kuuluu useita monimutkaisia rituaaleja. Mielenkiintoinen yksityiskohta Tera Tali -tanssissa on Manjira-metallisymbaalien sitominen eri puolille kehoa, enimmäkseen jalkoihin. Tera Tali-tanssijat soittavat myös rytmikkäästi käsillään näitä pieniä symbaalejaan. Tanssin erässä kohdassa naiset pitävät suussaan miekkaa poikittain hampaidensa välissä kantaen samalla koristeellista ruukkua päänsä päällä.


title: Slovenian naisten jalkapallomaajoukkue

text: Slovenian naisten jalkapallomaajoukkue edustaa Sloveniaa naisten kansainvälisissä jalkapallomaaotteluissa. Ensimmäisen ottelunsa joukkue pelasi vuonna 1993. Slovenia ei ole osallistunut EM-kisoihin eikä MM-kisoihin.


title: Slovenian naisten jalkapallomaajoukkue

text: Slovenian FIFA-ranking on ollut parhaimmillaan 51, joulukuusta 2008 ja maaliskuun 2009 välisenä aikana.


title: Hyperodapedontinae

text: Hyperodapedontinae on sukupuuttoon kuolleeseen triaskautiseen Rhynchosauria-lahkoon kuuluva alaheimo.


title: Manjira

text:
Manjïrà (manjeera) on perinteinen intialainen lyömäsoitin. Yksinkertaisimmassa muodossaan manjira on kaksi pientä symbaalia, joita soitetaan niitä rytmisesti yhteen lyömällä. Soitin tunnetaan myös nimillä: manjeera, taal, jalra, khartàl sekä kartàl.
Manjira-symbaaleja käytetään usein intialaisessa kansanmusiikissa sekä esim. bhajan- ja qawwali-musiikkityyleissä. Niitä käytetään myös erilaisissa uskonnollisissa seremonioissa. Soitin on hyvin vanhaa perua, se löytyy kuvattuna vanhimmissakin intialaisissa temppeleissä.


title: Manjira

text:
Manjira valmistetaan yleensä pronssista, messingistä, tai kupari-sinkki -seoksesta. Soittimen keskellä on reikä josta symbaalit yleensä ovat toisiinsa kiinnitettynä (joko narulla tai kuparilangalla).
Eri kokoisilla symbaaleilla saadaan aikaiseksi eri korkuisia kilahduksia. Myös eri kohtaa lyömällä saadaan aikaiseksi eri korkuisia ja kirkkaudeltaan erilaisia ääniä. Joskus manjira koostuu lyhyehköstä koristellusta puisesta kappaleesta, jonka molempiin päihin on upotettu kaksi symbaalia. Tätä soitinta kutsutaan myös nimellä khartal.


title: Manjira

text: Manjira on tärkeä soitin mm. gujaratilaisessa kansanmusiikissa sekä alueen marathinkielisessä kansanmusiikissa. Maharashtrassa soitin tunnetaan nimellä Taal (टाळ). Alkujaan manjiraa soitettiin jumalaa kunnioittavan Aartin aikana. Gujaratissa manjira on tärkeä soitin mm. bhajan-, santvani- ja dayro-musiikkityyleissä.


title: Manjira

text: Vaikka Manjira on vain pieni metallisoitin, on sillä keskeinen rooli esimerkiksi klassisessa intialaisessa Jugalbandhi-yhtyesoitannassa. Manjiran soittaminen ei ole helppoa, vaan se vaati paljon Abhyasaa, eli harjoittelua, sekä syvällistä tietämystä intialaisen klassisen musiikin rytmeistä eli taaloista.


title: Manjira

text: Manjiran soittajaa ei useimmiten huomata samaan tapaan kuin muita intialisia soittajia, esimerkiksi tablan, mridangamin tai shehnain soittajia. Esimerkiksi Gujaratissa on hyvin harvoja tähän soittimeen erikoistuneita soittajia.


title: TALOS (taistelupuku)

text: TALOS eli Tactical Assault Light Operator Suit on Yhdysvaltain armeijan suunnittelema taistelupuku iskujoukkojensa sotilaille. Puvun on suunniteltu antamaan sotilaalle yli-inhimilliset voimat ja paremman kyvyn kestää luoti- ja sirpaleosumia kuin nykyiset suojaliivit. Nimensä puku on saanut kreikkalaisessa mytologiassa esiintyvän Talos-nimisen pronssisen jättiläisen mukaan.


title: TALOS (taistelupuku)

text: TALOS on suunniteltu pitämään sisällään sellaisia ominaisuuksia, joiden vaatimista teknologioista mitään ei ole vielä olemassa. Armeijan tutkijat miettivätkin nyt millainen taistelupuku voisi edes teoriassa olla. Armeija on pyytänyt omien tutkijoidensa lisäksi myös yrityksiä ja yliopistoja suunnittelemaan pukua. Suunnitelmien esitysten on määrä tapahtua vuoden kuluessa pyynnöstä.


title: TALOS (taistelupuku)

text: Suunniteltuja ominaisuuksia:


title: Album Title Goes Here

text: Album Title Goes Here (tyyliteltynä > album title goes here kanadalaisen house-tuottaja deadmau5:n kuudes studioalbumi.


title: Album Title Goes Here

text: Albumi sai kansainvälistä osakseen kansainvälistä menestystä. Se nousi Yhdysvalloissa Billboard 200 -listan kuudennelle sijalle. Britanniassa albumi debytoi albumilistan yhdeksännellä sijalla, ja pysyi listalla yhteensä kolme viikkoa. Suomessa se nousi virallisen albumilistan sijalle 31.


title: Hyperodapedon

text: Hyperodapedon on sukupuuttoon kuollut triaskaudella elänyt Hyperodapedontinae-alaheimoon kuuluva rhynchosaurisuku. "Hyperodapedon"-rhynchosaurit olivat noin 1,3 metrin mittainsoa nokallisia kasvinsyöjä, joilla pää oli leveämpi kuin se oli pitkä.


title: Asahi-ku (Osaka)

text: Asahi-ku () on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen etelärannalla. Idässä suuralue rajautuu Osakan prefektuurin Moriguchin kaupunkiin. Asahi-kun alueella on noin 94 338 asukasta (2007) ja sen pinta-ala on 6,3 neliökilometriä.


title: Asahi-ku (Osaka)

text: Asahin suuralue on pääosin asuinaluetta, mutta siellä sijaitsee myös yksi Osakan suurimmista ostosalueista. Lisäksi Yodogawa-joen lähistöllä on Shirokitan puisto pyöreine iirispuutarhoineen. Yodogawa-joelle on muodostunut kosteikkoaltaita ("wando"), jotka yhdistyvät jokeen aina veden noustessa. Altaissa elää yli 60 kalalajia, joista useat ovat uhanalaisia.


title: Asahi-ku (Osaka)

text: Asahia palvelevat Osakan metron Tanimachi-linja ja Imazatosuji-linja sekä Keihan-rautateiden Keihan-päälinja.


title: Cay Idström

text: Cay Idström (19. syyskuuta 1917 Helsinki – 21. tammikuuta 2005 Helsinki) oli suomalainen radiotoimittaja, joka teki Yleisradiossa viihdemusiikkiohjelmia sotavuosista aina eläkkeelle jäämiseensä 1978 saakka.


title: Cay Idström

text: Idström aloitti Yleisradiossa äänitarkkailijana, teki sitten radio-ohjelmia ensin ruotsiksi ja vähitellen yhä enemmän suomeksi. Hänet muistetaan ohjelmista ”Valkokangas soi”, ”Äänilevyn vuosisata” ja ”Lauantain toivotut”. Hän esitteli suomalaisille saksalaista schlageria, amerikkalaista swingiä ja 1960-luvulle tultaessa myös The Beatlesia ja nousevaa poliittista laululiikettä.


title: Cay Idström

text: Eläkkeellä ollessaan Idström teki Yle FST:lle moneen kertaan uusintoina nähdyn sarjan ”I väntan på bättre tider” eli ”Parempia aikoja odotellessa”.


title: Cay Idström

text: Cay Idström oli kirjailija Annika Idströmin ja elokuvakäsikirjoittaja Tove Idströmin äiti.


title: Billy McGimsie

text: William George McGimsie (7. kesäkuuta 1880 – 28.lokakuuta 1968) oli kanadalainen amatöörinä pelannut jääkiekkoilija. Hän pelasi keskushyökkääjänä kuusi kautta Rat Portage/Kenora Thistles-joukkueessa vuosien 1901 ja 1907 välillä. Aikansa johtavana hyökkääjäpelaajana McGimsie teki Manitoba and North West Hockey League -liigassa 28 maalia vain 8 ottelussa kaudella 1904–05. Hän oli mukana kolmesti Thistlesin joukkueessa, kun se pääsi pelaamaan Stanley Cupista ja saavuttikin kansallisen mestaruuden vuonna 1907. Hänen uransa päättyi olkapäävammoihin. McGimsie hyväksyttiin Hockey Hall of Fameen vuonna 1962.


title: Luettelo Karjalan tasavallan asutuista paikoista

text: Tämä artikkeli on luettelo Karjalan tasavallan asutuista paikoista. Karjalan tasavallan hallinnollinen jako perustuu piireihin ja kuntiin, jotka voivat olla kaupunkikuntia tai maalaiskuntia. Asutut paikat () on esitetty luettelossa kunnittain.


text: Seuraavassa taulukossa on asuttujen paikkojen määrät piireittäin:


text: Piirikohtaisten lukujen perusteella Karjalan tasavallassa on yhteensä 840 asuttua paikkaa.


text: Aunuksen piirissä on 65 asuttua paikkaa.Belomorskin piirissä on 57 asuttua paikkaa.


text:
Kalevalan piirissä on 9 asuttua paikkaa.
Karhumäen piirissä on 148 asuttua paikkaa.Kemin piirissä on 19 asuttua paikkaa.
Kontupohjan piirissä on 78 asuttua paikkaa.Kostamuksen kaupunkipiirissä on 7 asuttua paikkaa.
Lahdenpohjan piiri on 51 asuttua paikkaa.


text:
Louhen piirissä on 30 asuttua paikkaa.
Mujejärven piirissä on 24 asuttua paikkaa.


text:
Petroskoin kaupunkipiirissä on 1 asuttu paikka.
Pitkärannan piirissä on 36 asuttua paikkaa.


text:
Prääsän piirissä on 82 asuttua paikkaa.
Puudožin piirissä on 73 asuttua paikkaa.


text: Segežan piirissä on 31 asuttua paikkaa.Sortavalan piirissä on 51 asuttua paikkaa.


text: Suojärven piirissä on 27 asuttua paikkaa.


text: Äänisenrannan piirissä on 51 asuttua paikkaa.


title: Susa Matson

text: Susanne ”Susa” Matson (s. 21. helmikuuta 1969) on suomalainen tanssija ja tanssinopettaja.


title: Susa Matson

text: Matson aloitti kilpatanssin harrastamisen kymmenvuotiaana ja kuului amatööriaikanaan Suomen maajoukkueeseen. Hän ja monivuotinen parinsa Santtu Otsamo siirtyivät ammattilaisiksi vuonna 1998. Vakiopainoitteisen kilpauransa jälkeen hän on muun muassa toiminut opettajana helsinkiläisessä Studio High Heelsissä. Hän on tanssiryhmä High Heelsin perustajajäsen.


title: Susa Matson

text: Matson on ollut mukana MTV3:n "Tanssii tähtien kanssa" -ohjelmassa kahdeksalla tuotantokaudella. Vuonna 2008 hänen parinsa oli Nicke Lignell, vuonna 2009 Wilson Kirwa, vuonna 2010 Jethro Rostedt, vuonna 2011 Veeti Kallio, vuonna 2012 Risto Kaskilahti, vuonna 2013 Juhani Tamminen, vuonna 2014 Kaj Kunnas ja vuonna 2017 Jarkko Tamminen


title: Kia Lehmuskoski

text: Kia Lehmuskoski on suomalainen tanssija. Hän edusti kilpatanssiurallaan seuroja Vakita (Vantaa), Cavalier (Järvenpää), Tanssiklubi Star (Helsinki) sekä Dance World (Helsinki) ja hänen tanssiparejaan yleisessä sarjassa olivat Anttoni Kananen, Lukáš Hojdan ja Jurijs Trosenko. Vuonna 2011 Lehmuskoski ja Trosenko edustivat Suomea Singaporessa järjestetyissä latinalaistanssien maailmanmestaruuskilpailuissa ja sijoittuivat sijalle 46. Kilpatanssiuran ohella hän on kuulunut tanssiryhmään nimeltä Scandinavian Babes. Lehmuskoski on työskennellyt tanssinopettajana helsinkiläisessä Studio High Heelsissä.


title: Kia Lehmuskoski

text: Lehmuskoski on ollut mukana MTV3:n "Tanssii tähtien kanssa" -ohjelman neljällä tuotantokaudella. Seitsemännellä kaudella vuonna 2012 hänen parinsa oli VilleGalle, kahdeksannella kaudella vuonna 2013 Juno,yhdeksännellä kaudella vuonna 2014 Cristal Snow ja yhdennellätoista kaudella vuonna 2018 Hannes Suominen.


title: Kia Lehmuskoski

text: Vuonna 2016 Lehmuskoski vieraili Salatut elämät -televisiosarjassa.


title: Mikko Ahti

text: Mikko Ahti on suomalainen tanssija. Hän on opettanut ohjelmassa Tanssii tähtien kanssa. Vuonna 2007 hänen parinsa oli Sari Siikander, vuonna 2008 hän voitti kílpailun Maria Lundin kanssa. 2012 hän tanssi Baba Lybeckin ja 2013 Sari Havaksen kanssa. Hän pääsi vuonna 2017 finaaliin Laura Malmivaaran kanssa, mutta keskeyttivät Lauran loukkaantumisen vuoksi.


title: Mikko Ahti

text: Mikko Ahti aloitti kilpatanssin 6-vuotiaana kilpatanssin serkkunsa Niinan (Helena Ahti-Hallbergin pikkusisko) kanssa Helsingissä Tanssiurheiluseura Blue & White ry:ssä.


title: The Pansies

text: The Pansies oli suomalainen yhtye joka vaikutti 1990-luvulla. Se soitti brittityylistä suomirockia.


title: Fodonyx

text:
Fodonyx spenceri on sukupuuttoon kuollut keskitriaskaudella elänyt rhynchosauri, Fodonyx-suvun ainoa laji. Sen kallo oli noin 140 mm pitkä.
Suvun nimi "Fodonyx" on käännettynä ”kaivuukynsi”.


title: Fodonyx

text: Alun perin vuonna 1990 laji luokiteltiin "Rhynchosaurus"-sukuun ("R. spenceri"), mutta tarkemmassa tutkimuksessa ilmeni etteivät sen läheisimmät sukulaiset olleet tästä suvusta, ja siksi se vuonna 2008 siirrettiin omaan, uuteen sukuunsa "Fodonyx". Alkuperäisestä aineistosta lisäksi yksi kallo erotettiin sittemmin kolmanteen sukuun "Bentonyx". "Fodonyx" on Hyperodapedontinae-alaheimon sisarryhmä.


title: Fodonyx

text: Muokattu tutkimusten Langer "et al". (2010) ja Langer & Schultz (2000) pohjalta:


title: Bentonyx sidensis

text: Bentonyx sidensis on sukupuuttoon kuollut keskitriaskaudella elänyt Rhynchosauria-lahkon matelija, sukunsa "Bentonyx" ainoa laji. Se tunnetaan yhdestä kallosta, jonka pituus on noin 140 mm ja leveys n. 130 mm.


title: Bentonyx sidensis

text: "Bentonyx"in fossiilia pidettiin aluksi "Rhynchosaurus spenceri" -lajin kallona. Kyseinen laji siirrettiin myöhemmn omaan sukuunsa nimellä "Fodonyx spenceri", mutta yksi siihen lajiin luokiteltu kallo osoittautui erilaiseksi ja fylogeniassa basaalisemmaksi kuin "Fodonyx", ja saattaa olla läheisempää sukua "Stenaulorhynchus"-suvulle kuin "Fodonyxille". Siksi tämä erotettiin omaan sukuunsa ja lajiinsa "Bentonyx sidensis". Suku sai nimensä brittiläisen rhynchosaureja tutkineen paleontologin Michael Bentonin ja rhynchosaureihin usein liittyvän kynnen ("onyx") mukaan, lajimäärite viittaa löytöpaikan läheiseen Devonin Sid-jokeen.


title: Bentonyx sidensis


title: Lauluyhtye Fyrkka

text: Lauluyhtye Fyrkka oli Yleisradiossa 1970-luvun puolivälissä toiminut, ajan huippumuusikoista muodostunut projektiluontoinen lauluyhtye, jonka esityksiä tallennettiin vain Yleisradion kantanauhoille. Fyrkka-yhtyeeseen kuuluivat Seija Simola, Kalle Fält, Markku Johansson, Pave Maijanen ja Pepe Willberg. Pepe Willbergin mukaan kyse oli silloisen Pepe & Paradise -yhtyeen laulajista vahvistettuna Seija Simolalla.


title: Lauluyhtye Fyrkka

text: Fyrkka äänitti jazzstandardeja ja jazzpitoisia sovituksia vanhoista kansanlauluista, mutta myös uutta laulutuotantoa muun muassa Otto Donnerilta, Esa Helasvuolta, Pekka Jalkaselta, Eero Koivistoiselta, Esko Linnavallilta, Erkki Melakoskelta ja Heikki Sarmannolta. Samat nimet toimivat usein myös laulujen ja orkesteritaustojen sovittajina.


title: Lauluyhtye Fyrkka

text: Kantanauhojen äänityksen ohella Lauluyhtye Fyrkka esiintyi monissa Yleisradion viihdeohjelmissa sekä radiossa että televisiossa ja teki pohjoismaisen kiertueen Nordring-ohjelmakilpailuun liittyneellä Duke Ellington -ohjelmistolla.


title: Lauluyhtye Fyrkka

text: Yleisradion äänitetietokanta luettelee 25 Fyrkan tallentamaa kappaletta.


title: Weronika Nowakowska-Ziemniak

text: Weronika Nowakowska-Ziemniak (s. 7. heinäkuuta 1986 Kłodzko) on puolalainen uransa päättänyt ampumahiihtäjä.


title: Weronika Nowakowska-Ziemniak

text: Nowakowska-Ziemniak osallistui Vancouverin olympialaisiin 2010, joissa hänen paras sijoituksensa oli normaalimatkan kilpailussa viides. Ruhpoldingin MM-kilpailuissa 2012 hän oli yhdeksäs yhteislähtökilpailussa. Nové Měston MM-kilpailuissa 2013 hän oli yhteislähtokilpailussa 12:s. Sotšin olympialaisissa 2014 Nowakowska-Ziemniakin paras sijoitus oli pikakilpailun seitsemäs. Kontiolahden MM-kilpailuissa 2015 hän sai hopeaa pikakilpailussa ja pronssia takaa-ajossa.


title: Weronika Nowakowska-Ziemniak

text: Ampumahiihdon maailmancupin kokonaispisteissä Nowakowska-Ziemniak on ollut parhaimmillaan 24:s kaudella 2011–2012.


title: Weronika Nowakowska-Ziemniak

text: Nowakowska lopetti uransa ampumahiihtäjänä maaliskuussa 2018.


title: Klemens Murańka

text: Klemens Murańka (s. 31. elokuuta 1994 Zakopane) on puolalainen mäkihyppääjä. Hän edustaa seuratasolla TS Wisla Zakopanea.


title: Klemens Murańka

text: Murańka osallistui ensimmäiseen mäkihypyn maailmancupin osakilpailuunsa vuonna 2011 Zakopanessa. Ensimmäiset maailmancuppisteensä hän sai oltuaan 21:s Lahdessa käydyssä osakilpailussa 2012. Kymmenen parhaan joukkoon hän sijoittui ensimmäisen kerran oltuaan seitsemäs Engelbergissä joulukuussa 2013.


title: Klemens Murańka

text: Murańka on saavuttanut nuorten MM-kilpailuissa kolme hopeamitalia: joukkuekilpailussa Erzurumissa 2012 sekä henkilökohtaisessa ja joukkuekilpailussa Liberecissä 2013. Euroopan nuorten olympiafestivaaleilla hän sai kultaa joukkuekilpailussa Liberecissä 2011. Aikuisten tasolla hänellä on joukkuekilpailun pronssi Falunin MM-kilpailuista 2015.


title: Klemens Murańka

text: Continental Cupissa hän on voittanut kaksi osakilpailua (tilanne 21.12.2013).


title: Bacha posh

text: Bacha posh (Darin kielellä "puettu pojaksi") on perinne osassa Afganistania ja Pakistania, jossa jotkut perheet joilla ei ole poikalasta laittavat tyttärensä elämään ja käyttäytymään poikana. Perinteelle on sosiaaliset ja taloudelliset syyt. Tämä sallii lapsen käyttäytyä vapaammin: käydä koulua, saattaa siskojaan julkisesti ja työskennellä. Se myös auttaa perhettä selviytymään siltä sääliltä jonka he saisivat muilta kun heillä ei ole poikalasta.


title: Bacha posh

text: Tapa on vuosisatoja vanha ja on pysynyt käytössä nykyaikaan asti. Se saattoi alkaa kun nainen naamioi itsensä mieheksi taistellakseen tai ollakseen turvassa sota-aikana. Historioitsija Nancy Dupree kertoi artikkelissaan The New York Timesissä, että hänellä palautui mieleen valokuva, joka on otettu 1900-luvun alussa Habibullah Khanin valtakauden aikana. Valokuvassa nainen on pukettu mieheksi vartioidakseen kuninkaan haaremia, koska virallisesti haaremin vartijat eivät saa olla miehiä eikä naisia. "Erottelua kutsutaan luovaksi," hän sanoo, "näillä ihmisillä on suuremmoinen kyky selvitä."


title: Bacha posh

text: Afganistanissa ja Pakistanissa on sosiaalista painetta perheitä kohtaan joilla ei ole poikaa säilyttämään perheen sukunimi ja perimään isän varallisuus. Pojan puuttuessa perhe voi pukea yhden tyttäristään pojaksi, erään taikauskon mukaan bacha posh perheessä lisää todennäköisyyttä, että äiti synnyttää pojan seuraavassa raskaudessa.


title: Bacha posh

text: Tyttö joka elää poikana puetaan korostetun poikamaisesti, hänen hiuksensa leikataan lyhyeksi ja hän käyttää pojan nimeä. Käytännön tarkoitus ei ole harhauttaa ja monet ihmiset kuten opettajat tai perhetutut ovat tietoisia, että lapsi on oikeasti tyttö. Perheessään hänen asemansa on sukupuolten välissä, jossa häntä ei kohdella tyttärenä eikä täysin poikanakaan, mutta hänen ei tarvitse laittaa ruokaa tai siivota kuten muitten tyttöjen. Pojaksi naamioituna tytön on helpompi käydä koulua, käydä asioilla, liikkua vapaasti julkisella paikalla, saattaa siskojaan paikoissa joissa he eivät voi olla ilman miespuolista kumppania, urheilla ja etsiä työtä.


title: Bacha posh

text: Tyttöjen bacha posh asema yleensä loppuu kun hän tulee murrosikään. Bacha posh asemaan laitettuilla naisilla on usein vaikeuksia muuntautua pois pojan elämästä ja sopeutua perinteiseen afgaaniyhteiskunnan rajoitettuun naisen asemaan.


title: Bacha posh

text: Afganistanin kansalliskokoukseen Badghisin maakunnasta valittulla lainsäätäjä Azita Rafaatilla ei ole poikaa ja hän kasvatti yhden tyttäristään bacha posh asemassa. Hän sanoi tyttärensä ymmärtävän, että "sinun on erittäin vaikea uskoa, miten äiti voi tehdä tätä nuorimmalle tyttärelleen", ja että "länsimaisen ihmisen on vaikea uskoa, että tämä on tapahtunut Afganistanissa".


title: Bacha posh

text: Vuonna 2003 Afganistanissa tehtiin elokuva nimelta Osama jonka käsikirjoitti ja ohjasi Siddiq Barmak. Elokuva kertoo nuoren tytön tarinan Talibanin hallitsemassa Afganistanissa. Tyttö naamioi itsensä Osama-pojaksi tukeakseen perhettään sillä hänen isänsä ja setänsä ovat kumpikin kaatuneet Afganistanin sodassa ja hän ja hänen äitinsä eivät voisi matkustaa ilman vaadittua miespuolista kumppania.


title: Bacha posh

text: Bacha posh käytännön on sanottu yleistyvän. Se on laajasti hyväksytty ja se nähdään järkevänä ratkaisuna pojan puuttumiseen perheestä.Asiantuntijat sanovat, että käytäntö on yleinen, mutta väestökirjanpidon luonteen ja kehittymättömyyden vuoksi on epäselvää kuinka monta bacha poshia heillä on. Afganistanissa kaikki tietävät ainakin yhden perheen, jossa on tällainen käytäntö ellei se ole heidän omassa perheessään.


title: Bacha posh

text: Kehitys ja kliininen psykologi Diane Ehrensaft teoretisoi, että käyttäytymällä kuin pojat, bacha posh'it ei tuo ilmi heidän omaa sukupuoli-identiteettiään, vaan yksinkertaisesti myötäilevät vanhempiensa toiveita ja haaveita. Hän viittaa vanhempien tyttärelleen antamiin erioikeuksiin joita tytöt eivät muuten saisi kuten mahdollisuus ajaa polkupyörällä, pelata jalkapalloa ja krikettiä niin kauan kuin bacha posh valittaa, että heillä ei ole mukavaa poikien kanssa ja eläisi mieluummin tyttönä.


title: Bacha posh

text: Bacha posh vaiheen jälkeen jonkin ajan kuluttua monille on vaikeaa elää jälleen tyttönä, koska heillä oli mukavampi elää poikana, koska he ovat kasvaneet poikina. Elaha oli bacha posh kahdentoista vuoden ajan ja palasi takaisin tytön rooliin kun hän pääsi yliopistoon. Hän kertoo bbc:lle, että hän palasi vain koska se kuuluu yhteiskuntamme perinteeseen.


title: Bacha posh

text: Syy, miksi se on niin vaikeaa bacha posh-tytöille palata takaisin tytöiksi, on koska he olivat poikia, kun he kehittivät persoonallisuuttaan, joten heille tuli poikamainen persoonallisuus ihan kuten heille opetettiin. Jotkut bacha posh-tytöt tuntevat, että he ovat menettäneet keskeisen osan lapsuuden muistoistaan ja identiteetistään tyttöinä. Loput tuntevat, että heille oli vain hyväksi kokeilla vapauksia, joita heillä ei olisi ollut, jos he olisivat kasvaneet normaaleina tyttöinä Afganistanissa. Itse muutos voi olla hyvin vaikea useimmille jos ei kaikille. Naisen oikeudet ja vapaudet ovat viety muuntautuessa miehestä naiseksi. Monet naiset eivät halua palata tytöiksi, koska ovat kokeilleet vapauksia poikana. Afganistanin naisten oikeuksien liikkeen kannalta kiistan ydin on että onko bacha posh käytäntö voimaannuttamassa naisia ja auttaa heitä menestymään vai onko käytäntö psykologisesti vahingollista. Monet naiset, jotka ovat käyneet prosessin läpi sanovat tuntevansa että kokemus enemmän voimaannuttaa kuin vieraannuttaa. Aktivistit sanovat että todellinen ongelma ei ole itse käytäntö vaan naisten oikeudet yhteiskunnassa.


title: Bacha posh

text: Kun bacha posh tulee naimaikään (noin 17–18, joskus myöhemmin) he ovat yleensä palanneet tytöiksi, joskin joissakin harvinaisissa tapauksissa se voi tapahtua jopa myöhemmin. Yleensä paluu tapahtuu kun hänen vanhempansa pakottavat tytön naimisiin. Monet bacha posh'it eivät halua mennä naimisiin, koska he tuntevat, että avioitumisen myötä mies ja yhteiskunta alistaa ja hyväksikäyttää heitä. Tämä nujertamisen pelko ei ole aiheeton sillä afgaanikulttuuri asettaa miehen naisen yläpuolelle. Sitä paitsi, bacha poshit ovat kasvaneet pojan asemassa, joten he eivät ole oppineet nuorena naisten asioita kuten ruoanlaittoa, ompelua ja muita kotitöitä. Tämä tekee avioelämästä vaikeaa, koska he eivät osaa keskeisimpiä asioita joita heidän pitäisi osata.


title: Mesosuchus

text:
Mesosuchus on sukupuuttoon kuollut varhaistriaskaudella noin 241-240 miljoonaa vuotta sitten elänyt primitiivinen rhynchosaurisuku. Sukuun luetaan yksi laji "Mesosuchus browni". Se oli pieni kasvinsyöjä. Mesosuchuksen fossiileita on löydetty Etelä-Afrikasta.
Muokattu tutkimusten Langer "et al". (2010) ja Langer & Schultz (2000) pohjalta:


title: Suomen Mieskuoroliitto

text: Suomen Mieskuoroliitto ry on suomalaisten mieskuorojen keskusjärjestö ja Sulasolin erikoisliitto. Liittoon kuuluu 120 jäsenkuoroa, joissa on yhteensä lähes 4 000 laulajaa. Suomen Mieskuoroliitto on perustettu 30. maaliskuuta 1945. Liiton puheenjohtajana toimii Tomi-Pekka Niukkanen.


title: Suomen Mieskuoroliitto

text: Suomenkielisten mieskuorojen valtakunnallisena organisaationa toimiva Suomen Mieskuoroliitto on toiminut jo vuodesta 1945. Liittoon kuuluvat kaikki merkittävimmät suomenkieliset mieskuorot.


title: Suomen Mieskuoroliitto

text: Liitto toimii mieskuoroyhdistysten yhdyssiteenä ja tekee työtä mieskuorolaulun edistämiseksi.


title: Suomen Mieskuoroliitto

text: Liitto palvelee jäsenyhdistyksiä antamalla asiantuntija-apua, neuvontaa ja valmennusta.


title: Suomen Mieskuoroliitto

text: Liitto järjestää koulutustilaisuuksia, kursseja, yhteiskonsertteja, valtakunnallisia ja kansainvälisiä kilpailuja. Kansainvälisistä kilpailuista merkittävin on viisivuosittain järjestettävä Leevi Madetoja -kilpailu, joka järjestetään seitsemännen kerran 17.-19.4.2020 Helsingissä.


title: Suomen Mieskuoroliitto

text: Liitto julkaisee uutta mieskuoromusiikkia, kustantaa nuotteja, sävellyksiä ja sovituksia ja järjestää sävellyskilpailuja.


title: Suomen Mieskuoroliitto

text: Liitto kehittää koti- ja ulkomaisten mieskuorojen, muiden kuoromuotojen ja musiikkijärjestöjen välistä yhteistyötä ja toimii mieskuoroyhdistysten edustajana Sulasolissa.


title: Suomen Mieskuoroliitto

text: Mieskuorolaiset voivat suorittaa laulumerkkejä liiton ohjeiden mukaan järjestetyissä merkkilaulujen suoritustilaisuuksissa. Merkit suoritetaan järjestyksessä: ensin perus-, sitten taito- ja lopuksi mestarimerkki. Suoritustilaisuudessa kokeeseen osallistuvat laulajat muodostavat kvartetteja (1. tenori, 2. tenori, 1. basso, 2. basso), jotka esittävät laulut arvostelevalle lautakunnalle. Koelaulut arvotaan suoritustilaisuudessa. Perusmerkkilaulut on osattava ulkoa, muissa merkeissä laulut saa laulaa nuoteista.


title: Suomen Mieskuoroliitto

text: Hyväksytyista suorituksista saa suoritusmerkin. Laulumerkkiä ja muita merkkejä pidetään kuoropuvussa liiton ohjeiden mukaisessa järjestyksessä. Kuorojen merkkisuoritukset tilastoidaan ja julkaistaan vuosittain toimintakertomuksessa sekä liiton nettisivuilla.


title: Whig-historia

text: Whig-historia on nimitys brittiläistä historiankirjoitusta 1800-luvulla hallinneelle suuntaukselle, joka painotti ja ylikorosti liberaalin yhteiskuntajärjestyksen kehittymisen merkitystä Englannin historiassa. Tämä tulkinta myötäili liberaalin whig-puolueen näkemyksiä. Whig-historian näkökulmasta keskeistä maan historiassa oli vuosien 1688–1689 mainiosta vallankumouksesta käynnistynyt liberaali kehitys ja parlamentin aseman vahvistuminen. Whig-historioitsijat korostivat yleensä myös anglosaksisten kansojen kehittyneisyyttä muuhun maailmaan nähden. Tunnettuja whig-historioitsijoita olivat muun muassa Henry Hallam ja Thomas Macaulay, joista varsinkin Macaulay näki Englannin historian ”edistyksen historiana”. Myöhemmin whig-tulkinnan hallitsevuuden on katsottu vääristäneen brittiläistä historiankirjoitusta ja tuottaneen tieteellisen historiantutkimuksen näkökulmasta kyseenalaisia tuloksia. Tuon ajan merkittävimmät brittiläiset historioitsijat olivat akateemisen maailman ja yliopistojen ulkopuolella toimineita harrastelijoita, usein virkamiehiä, poliitikkoja, sotilaita, oikeusoppineita tai pappeja.


title: Whig-historia

text: Whig-historiaa arvosteli voimakkaasti Herbert Butterfield vuonna 1931 julkaisemassaan esseessä "The Whig Interpretation of History". Hänen mukaansa sen keskeinen virhe oli pyrkimys tiivistää pitkien kehitysjaksojen merkitys ylhäältäpäin tarkastellen ja nykyhetken kautta tulkittuna.


title: Mesodapedon

text: Mesodapedon on sukupuuttoon kuollut triaskaudella elänyt rhynchosaurisuku. Siihen luetaan yksi laji "Mesodapedon kuttyi". "M. kuttyi" oli muiden Rhynchosaurian lajien tavoin kasvinsyöjä.


title: Viikunanlehti

text: Viikunanlehti on viikunan lehti, joita on perinteisesti käytetty alastomia ihmisiä esittävissä taideteoksissa sukuelinten peittämiseen sovinnaisuussyistä. Ajatus on peräisin Raamatun Ensimmäisestä Mooseksen kirjasta, jonka mukaan Aatami ja Eeva peittivät itsensä viikunanlehdillä alettuaan hävetä alastomuuttaan syötyään Hyvän ja pahan tiedon puun hedelmiä. Viikunanlehdellä voidaan tarkoittaa myös vertauskuvallisesti jonkin sopimattomana pidetyn nimellistä peittämistä.


title: Ammorhynchus

text: Ammorhynchus on sukupuuttoon kuollut triaskautinen Rhynchosauriaan kuuluva matelijasuku. Sukuun kuuluu yksi laji "Ammorhynchus navajoi". Se oli Rhynchosaurian lajeille tyypilliseen tapaan kasvinsyöjä.


title: Amazon Robotics

text: Amazon Robotics (ent. "Kiva Systems") on yritys, joka tekee automaattisia varastojärjestelmiä käyttäen mobiileja robotteja.


title: Amazon Robotics

text: Pienempi robotti on kooltaan n. 60x80x30 cm ja pystyy nostamaan 450 kg. Isompi malli pystyy kuljettamaan kuormalavaa ja nostamaan 1300 kg.


title: Amazon Robotics

text: Amazon.com osti Kivan $775 miljoonalla keväällä 2012.


title: Kloorihydriinit

text: Kloorihydriinit ovat orgaanisia yhdisteitä, joissa vierekkäisissä hiilissä on liittyneenä klooriatomi ja hydroksyyliryhmä. Termiä kloorihydriini käytetään tyypillisesti vain alifaattisista klooriatomin sisältävistä alkoholeista.


title: Kloorihydriinit

text: Tyypillisesti kloorihydriinejä valmistetaan klooraamalla alkeeneja vesiliuoksessa. Reaktion ensimmäisessä vaiheessa muodostuu kloroniumkationi, jonka rengasrakenteen avaa vesi nukleofiilisella substituutioreaktiolla. Kloorin sijasta klooraavana reagenssina voidaan käyttää hypokloorihapoketta, hypokloriitteja tai kloramiinia. Näissä reaktioissa vesi hyökkää typpillisesti enemmän substituoituun hiiliatomiin ja reaktiot ovat regioselektiivisiä. Kloorihydriinejä, joissa hydroksyyliryhmä on primäärisessä asemassa voidaan valmistaa alkeeneista kromyylikloridin avulla. Muita tapoja ovat muun muassa biotekninen tuotto, jossa kloorihydriinejä tuotetaan "Caldariomyces fumago" -homeen kloridiperoksidaasientsyymin avulla vetyperoksidin toimiessa hapettimena.


title: Kloorihydriinit

text: Kloorihydriineille tapahtuu sekä halogeenialkaaneille että alkoholeille tyypillisiä reaktioita. Tyypillisin reaktio on molekyylinsisäinen nukleofiilinen substituutio, jonka tuotteena muodostuu epoksidi. Muita emäksisissä olosuhteissa tapahtuvia nukleofiilisia substituutioita ovat hydroksyylieetterien muodostuminen alkoholien ja fenolien kanssa ja hydroksyyliesterien muodostuminen karboksylaatti-ionien kanssa. Kloorihydriinit voidaan hapettaa kloorikarboksyylihapoiksi esimerkiksi typpihapon avulla.


title: Magdalena Gwizdoń

text: Magdalena Gwizdoń (s. 4. elokuuta 1979 Ciezyn) on puolalainen ampumahiihtäjä.


title: Magdalena Gwizdoń

text: Gwizdoń on osallistunut olympialaisiin Torinossa 2006, Vancouverissa 2010 ja Sotšissa 2014. Hänen paras sijoituksensa olympialaisissa on kahdeskymmenes sija Torinon olympialaisten pikakilpailussa. Lisäksi Gwizdoń on osallistunut ampumahiihdon maailmanmestaruuskilpailuihin neljätoista kertaa. Östersundissa 2008 hän oli pikakilpailussa seitsemäs, yhteislähdössä yhdestoista ja takaa-ajossa kahdestoista. Nové Měston MM-kilpailuissa 2013 hän oli kahdestoista sekä pikakilpailussa että takaa-ajossa. Kontiolahdella 2015 hän sijoittui pikakilpailussa seitsemänneksi. Oslossa 2016 hän oli normaalimatkalla kahdestoista.


title: Magdalena Gwizdoń

text: Ampumahiihdon maailmancupissa Gwizdoń on voittanut urallaan kaksi osakilpailua. Cupin kokonaistilanteessa Gwizdoń on saavuttanut parhaimmillaan viidennentoista sijan kaudella 2012–2013.


title: Tuomittuna kulkemaan

text: Tuomittuna kulkemaan on Vesa-Matti Loirin 32. albumi, joka julkaistiin 1. marraskuuta 2013. Levy sisältää tunnettujen artistien varta vasten Loirille kirjoittamia kappaleita. Lauluntekijöitä ovat muun muassa Ismo Alanko, Matti Johannes Koivu, Olavi Uusivirta, Paula Vesala ja Juha Tapio. Mukana on myös kaksi duettoa: ”Halvalla”-kappale Jenni Vartiaisen kanssa sekä jo "Tie pohjoiseen" -elokuvassa kuultu ”Tuomittuna kulkemaan” Samuli Edelmannin kanssa. Orkesterina albumilla on Tuure Kilpeläisen taustalla tunnetuksi tullut Kaihon Karavaani.


title: Tuomittuna kulkemaan

text: Albumi myi ilmestymisvuotenaan platinaa.


title: Gorgasm

text: Gorgasm on yhdysvaltalainen brutaalin death metalin yhtye, joka perustettiin Chicagossa vuonna 1994. Yhtye hajosi joulukuussa 2008, mutta Damian Leski kokosi yhtyeen jälleen uudella kokoonpanolla vuonna 2010. Yhtye on julkaissut kolme studioalbumia, joista viimeisimmän, "Orgy of Murder", vuonna 2011.


title: Reform Act (1832)

text: Representation of the People Act (myös Reform Act 1832, First Reform Act, "”suuri parlamenttiuudistus”") oli Isossa-Britanniassa vuonna 1832 toteutettu merkittävä uudistus, jolla parlamentin alahuoneen vaalien vanhentunutta vaalipiirijakoa muutettiin tasavertaisemmaksi ja äänioikeutettujen joukkoa laajennettiin. Uudistus lisäsi teollistumisen myötä nopeasti kasvaneiden kaupunkien ja niiden porvariston edustusta parlamentissa, kun aiemmin maaseutu oli ollut yliedustettuna ja suurin osa vaalipiireistä maataomistavan aatelin hallinnassa. Kyseessä oli ensimmäinen useasta suuresta vaaliuudistuksesta; seuraavat toteutettiin vuosina 1867 ja 1884–1885.


title: Reform Act (1832)

text: 1800-luvun alussa alahuoneen vaaleissa äänioikeutetut väestöryhmät olivat hyvin epätasaisesti edustettuina ja varsinkin kaupunkien ja maaseudun edustuksessa oli suuri epäsuhta, sillä historiallisilta ajoilta periytynyttä vaalipiirijakoa ei oltu muutettu. Esimerkiksi Lontoon suurkaupungista valittiin alahuoneeseen vain neljä edustajaa, kun taas harvaanasutusta Cornwallin kreivikunnasta valittiin 44. Birminghamin ja Manchesterin kaltaisilla nopeasti kasvaneilla suurilla teollisuuskeskuksilla ei ollut lainkaan edustajia. Samaan aikaan edustajia valittiin käytännössä asumattomista vaalipiireistä ("lahonneet kauppalat", ) tai yksittäisen maanomistajan kontorolloimista kääpiövaalipiireistä (pocket borough), mikä suosi aatelia ja maalaisaatelia. Vuonna 1780 Englannin ja Walesin noin kahdeksasta miljoonasta asukkaasta 214 000 eli alle 3 % oli äänioikeutettuja. Skotlannin 2,6 miljoonasta asukkaasta äänioikeutettuja oli vain 4 500. Vaatimukset äänioikeuden laajentamisesta lisääntyivät varsinkin Ranskan vallankumouksen jälkeen.


title: Reform Act (1832)

text: Vaikka ongelmat tiedettiin, vuosikymmenten ajan parlamenttia hallinneet konservatiiviset toryt vastustivat äänioikeutettujen määrän lisäämistä ja estivät uudistusten toteuttamisen. Marraskuussa 1830 pääministeriksi tullut liberaalin whig-puolueen edustaja Charles Grey kuitenkin ilmoitti kuningas Vilhelm IV:lle aikovansa korjata tilannetta lakkauttamalla ”lahoja” vaalipiirejä ja luomalla edustuksen merkittäville teollisuuskeskuksille. Vaaliuudistuslain ensimmäinen versio hyväksyttiin alahuoneessa maaliskuussa 1831, mutta toryjen hallitsema ylähuone hylkäsi sen. Greyn pyynnöstä kuningas hajotti huhtikuussa parlamentin, jotta whigit saisivat vaaleissa suuren enemmistön alahuoneeseen, mikä helpottaisi uudistuksen läpiviemistä. Whigit voittivatkin vaalit ja lain korjailtu versio hyväksyttiin alahuoneessa syyskuussa 1831, mutta ylähuone hylkäsi sen toistamiseen. Tämä synnytti mellakoita useissa kaupungeissa; pahimmat mellakat olivat Bristolissa lokakuussa 1831. Kun kolmaskin lakiesitys juuttui seuraavana keväänä ylähuoneen käsittelyyn, pääministeri Grey pyysi toukokuussa 1832 kuningasta korottamaan pääreiksi tarvittavan määrän whig-poliitikkoja (50 tai enemmän), jotta lain taakse saataisiin enemmistö myös ylähuoneeseen. Vilhelm IV kieltäytyi, jolloin Grey erosi. Kuningas pyysi Wellingtonin herttuaa kokoamaan tory-hallituksen, mutta monet toryjen johtajat kuten Robert Peel kieltäytyivät tulehtuneessa tilanteessa ryhtymästä ministereiksi hallitukseen, joka tulisi saamaan kansan enemmistön vihat päälleen. Wellingtonin oli luovuttava ja Vilhelm IV:n oli pakko kutsua Grey takaisin pääministeriksi. Tässä tilanteessa kuningas jäi ilman vaihtoehtoja ja tuki Greyn ehdotusta uusien päärinarvojen jakamisesta. Pelkkä pelko tästä riitti kuitenkin taivuttamaan vanhan ylähuoneen ja lakiuudistus hyväksyttiin lopulta useiden lordien pidättäytyessä äänestämästä. Laki astui voimaan 4. kesäkuuta 1832. Mainittu laki koski vain Englantia ja Walesia, Skotlannin ja Irlannin osalta säädettiin samana vuonna erilliset lait.


title: Reform Act (1832)

text: Vuoden 1832 laki lakkautti kokonaan 56 historiallista vaalipiiriä ja samalla luotiin 42 uutta. Cornwallin edustus pudotettiin 44:stä edustajasta 13:een. Äänioikeutettujen lukumäärä kasvoi 217 000:lla omaisuusrajoitusten höllentämisen vuoksi. Tämän jälkeen noin joka seitsemäs aikuinen mies Britanniassa sai äänestää alahuoneen vaaleissa. Kaupungeissa äänioikeuden saivat kaikki aikuiset miehet, jotka omistivat asunnon, jonka arvo oli vähintään kymmenen puntaa vuodessa. Vaalipiirijakoon jäi kuitenkin edelleen paljon epäsuhtaa ja monet olivat pettyneitä uudistukseen. Työväestö ja alempi keskiluokka jäivät edelleen ilman äänioikeutta.


title: Reform Act (1832)

text: Uudistus lisäsi teollistumisen myötä nopeasti kasvaneiden kaupunkien ja niiden porvariston edustusta parlamentissa, kun aiemmin maaseutu oli ollut yliedustettuna ja suurin osa vaalipiireistä maataomistavan aatelin hallinnassa. Kyseessä oli ensimmäinen useasta suuresta vaaliuudistuksesta; seuraavat toteutettiin vuosina 1867 ja 1884–1885


title: Reform Act (1832)

text: Vuoden 1832 vaalipiiriudistus voidaan nähdä konservatiivisena toimenpiteenä, jolla yläluokan ja ylemmän keskiluokan intressejä tasapainotettiin näiden pitämiseksi tyytyväisinä, ja samalla merkittäviltä osin säilytettiin maanomistajien perinteinen huomiointi.


title: Reform Act (1832)

text: Parlamentin vaalitavan uudistaminen korosti puolueiden merkitystä politiikassa. Toryt muuttivat jo 1832 nimensä konservatiivipuolueeksi ja whigit ottivat hieman myöhemmin nimen Liberaalipuolue. Uudistus johti myös ”alahuoneparlamentarismina” tunnetun käytännön vakiintumiseen, kun pääministeriksi nimitetty Peel jätti vuonna 1835 hallituksensa eronpyynnön sillä perusteella, ettei hallitus voinut toimia ilman alahuoneen enemmistön tukea.


title: Agniezka Cyl

text: Agniezka Cyl (s. 28. helmikuuta 1984 Jelenia Góra) on puolalainen ampumahiihtäjä Cyl osallistui Vancouverin olympialaisiin 2010, joissa hän sijoittui parhaimmillaan normaalimatkan kilpailuissa seitsemänneksi. Cyl on osallistunut myös viidesti ampumahiihdon maailmanmestaruuskilpailuihin. Siellä hänen paras sijoituksen on kolmastoista sija pikakilpailussa Hanty-Mansijskissa 2011. Ampumahiihdon maailmancupin osakilpailussa Cyl on parhaimmillaan sijoittunut kuudenneksi. Cupin kokonaistilanteessa Cyl on ollut parhaimmillaan kahdeskymmenestoinen kaudella 2010–2011.


title: The Scepter of the Ancients

text: Scepter of the Ancients on australialaisen teknisen death metalin yhtyeen Psycropticin toinen studioalbumi. Se julkaistiin vuonna 2003 levymerkillä Unique Leader Records.


title: Symbols of Failure

text: Symbols of Failure on australialaisen teknisen death metalin yhtyeen Psycropticin kolmas studioalbumi. Se julkaistiin vuonna 2006 levymerkillä Neurotic Records.


title: Symbols of Failure

text: Willowtip Recordsin julkaisema Yhdysvaltain painos sisältää cover-version Carcassin kappaleesta "Incarnate Solvent Abuse", vaikka takakannessa kappaleen nimeksi on ilmoitettu "Corporal Jigsaw Quandary.


title: Symbols of Failure

text: Kaikki kappaleet sanoittanut David Haley.


title: Lahonnut kauppala

text: Lahonnut kauppala () oli Englannissa käytetty nimitys ennen vuoden 1832 vaalipiiriuudistusta olemassa olleista mitättömistä tai lähes asumattomista vaalipiireistä. Ne olivat alueita, joiden asukasluku ja merkitys oli vuosisatojen saatossa laskenut, mutta jotka olivat säilyttäneet vanhat oikeutensa lähettää edustajia parlamentin alahuoneeseen. Esimerkiksi Wightsaarella sijainnut Newtown oli ollut kauppakaupunki keskiajalla, mutta kutistunut vuoteen 1832 mennessä 14 taloa käsittäväksi kyläksi. Sitä vastoin monilla uusilla, suurillakaan teollisuuskaupungeilla ei ollut parlamentissa lainkaan edustajia. ”Lahonneet” vaalipiirit olivat yleensä yksittäisen vaikutusvaltaisen henkilön (usein lordin) hallinnassa, sillä niissä oli hyvin vähän äänestäjiä. Koska tuohon aikaan Englannissa ei ollut vaalisalaisuutta, äänestäjien ostaminen oli helppoa. Yksittäisen henkilön kontrolloimista vaalipiireistä käytettiin yleisesti nimitystä pocket borough (”taskukauppala”).


title: Lahonnut kauppala

text: Halventavan termin "rotten borough" ottivat käyttöön vaaliuudistuksen kannattajat 1800-luvun alussa. Ennen vuoden 1832 reformia alahuoneen 658 edustajasta yli 140 valittiin tällaisista vaalipiireistä ja 50:ssä niistä oli vähemmän kuin 50 äänestäjää. Jotkut vaalipiireistä olivat suorastaan surkuhupaisia tapauksia: Dunwich Suffolkissa oli eroosion seurauksena vajonnut lähes kokonaan mereen ja siellä asui vuonna 1831 vain 32 äänestäjää. Wiltshiren Old Sarumissa oli samaan aikaan vain kolme taloa ja 11 äänestäjää. Kaikilla mainituilla vaalipiireillä oli oikeus kahden edustajan lähettämiseen ja yksittäinen suojelusherra pääsi määräämään vaalien lopputuloksen.


title: Pocket borough

text: Pocket borough (englantia, kirjaimellisesti ”taskukauppala”, ”taskuvaalipiiri”) oli Englannissa ennen 1800-luvun vaaliuudistuksia käytetty nimitys parlamentin alahuoneen vaalien pienistä vaalipiireistä, jotka olivat tavalla tai toisella yksittäisen henkilön tai perheen kontrollissa. Termiä käyttivät vaaliuudistusten kannattajat. Taskuvaalipiireissä maanomistajat pakottivat tai lahjoivat äänioikeutetut kansalaiset äänestämään haluttua ehdokasta. Tämä takasi maa-aatelille vahvan otteen alahuoneesta, sillä pienten vaalipiirien edustajat pyrkivät miellyttämään suojelijoitaan eivätkä äänestäjiään. Vaaleissa ei välttämättä ollut kuin yksi ehdokas. Myös järjestelmää kritisoineet poliitikot joutuivat usein itse hyödyntämään sitä päästäkseen parlamenttiin, mikä tarkoitti jotain vaalipiiriä hallitsevan mahtiherran suosioon etsiytymistä. Vaalipiireistä valittiin aina kaksi edustajaa ja merkittävimmillä maanomistajilla saattoi olla ”taskussaan” useitakin vaalipiirejä yhtäaikaa, minkä lisäksi heillä oli henkilökohtaisen päärinarvon ansiosta usein myös paikka ylähuoneessa.


title: Pocket borough

text: Taskuvaalipiirit katosivat vuosien 1832 ja 1867 vaaliuudistusten myötä.


title: Pär Olofsson

text:
Pär Olofsson on ruotsalainen taiteilija, joka tunnetaan death metal -yhtyeille tekemistään kansikuvista. Hän on piirtänyt grafiikoita yhtyeille kuten Immolation, Spawn of Possession, The Faceless, Exodus, Pathology sekä Job for a Cowboy.
Olofssonin ensimmäinen palkkaa vastaan tehty työ oli viikingin kuva Deeds of Fleshin albumin "Crown of Souls" kansilehtisessä.


title: Pär Olofsson

text: Olofssonin taiteelliselle tyylille ominaista on pimeäsävytteinen surrealismi. Hän mainitsee vaikuttajikseen Simon Bisleyn sekä H. R. Gigerin.


title: Sammy Fain

text: Sammy Fain, alk. Samuel Feinberg (17. kesäkuuta 1902 New York – 6. joulukuuta 1989 Los Angeles) oli yhdysvaltalainen populaarimusiikin säveltäjä. Hänen uransa jatkui 1920-luvulta 1970-luvulle ja hän työskenteli useiden sanoittajien, mukaan lukien Mitchell Parishin, Irving Kahalin, Jack Yellenin, E. Y. Harburgin ja Paul Francis Websterin, kanssa. Fain sävelsi musiikkia Broadway-musikaaleihin ja lukuisiin elokuviin. Hän oli urallaan yhdeksän kertaa ehdolla parhaan laulun Oscar-palkinnon saajaksi ja voitti palkinnon kahdesti, kappaleilla ”Secret Love” (1953) ja ”Love Is a Many-Splendored Thing” (1955).


title: Sammy Fain

text: Sammy Fain valittiin Songwriters Hall of Fameen vuonna 1972.


title: Sammy Fain

text: Lähde: Suomen Äänitearkisto ry.


title: Ob(Servant)

text: Ob(Servant) on Psycropticin kolmas studioalbumi, joka julkaistiin 26. syyskuuta 2008.


title: Ob(Servant)


title: Initiation

text: Initiation on Psycropticin konserttitallenne, joka julkaistiin CD/DVD -digipakina vuonna 2010.


title: Jari Pakkanen

text: Jari Pakkanen (s. 1966) on suomalainen antiikintutkija ja klassillinen arkeologi.


title: Jari Pakkanen

text: Pakkanen väitteli tohtoriksi Helsingin yliopistosta vuonna 1998. Hän on toiminut Lontoon yliopiston Royal Hollowayn collegen Kreikan arkeologian lehtorina ja klassisen arkeologian vanhempana lehtorina vuodesta 2000. Pakkanen on antiikin taidehistorian dosentti Helsingin yliopistossa ja taidehistorian, erityisesti poikkitieteellisen antiikintutkimuksen dosentti Jyväskylän yliopistossa. Pakkanen toimi Suomen Ateenan-instituutin johtajana vuosina 2013–2017.


title: Jari Pakkanen

text: Pakkanen on tutkinut antiikin Kreikan arkkitehtuuria erityisesti suhteessa ajan sosiaaliseen ja teknologiseen kontekstiin. Hän on muun muassa harjoittanut vedenalaista arkeologiaa Kreikan Kyllenessä sekä tutkinut kreikkalaisten temppeleiden (mm. Athene Alean temppeli, Stratoksen Zeuksen temppeli) rakenteita ja mittasuhteita.


title: Rouyn-Noranda Huskies

text: Rouyn-Noranda Huskies on jääkiekkoseura, joka pelaa tällä hetkellä Quebec Major Junior Hockey Leaguessa. Joukkueen kotikaupunki on Rouyn-Noranda. Joukkue pelaa kotipelinsä Arena Iamgoldilla, jonka aiempi nimi oli Dave Keon Arena. Rouyn-Noranda Huskies voitti QMJHL-kaudella 2007-08 Jean Rougeau Trophyn.


title: Rouyn-Noranda Huskies

text: Joukkue aloitti nimellä Montreal Junior Canadiens vuonna 1933 ja voitti 3 Memorial Cupia, vuosina 1950, 1969 ja 1970. Sen jälkeen joukkue on muuttanut Verduniin ja Saint-Hyacintheen.


title: Rouyn-Noranda Huskies

text: 25. huhtikuuta 1996 Sylvain Danis, Dave Morin ja Saint-Hyacinthe Laserin omistajat päättivät siirtää joukkueen Rouyn-Norandaan. Tietoisina siitä, että "National Capital Copper" on kaupunki, joka pitää jääkiekosta, he olivat varmoja, että se oli paras päätös.


title: Rouyn-Noranda Huskies

text: Huskies-nimi valittiin edustamaan kaupungin asukkaiden ja kaivosyhteisön kovaa ja määrätietoista luonnetta.


title: Rouyn-Noranda Huskies

text: Vuodesta 1996 Huskies on voittanut kaksi runkosarjanmestaruutta, vuosina 1998 ja 2005. QMJHL-kaudella 2007-08 Rouyn-Noranda voitti ensimmäisen Jean Rougeau Trophyn saatuaan 97 pistettä runkosarjassa. Joukkue yrittää edelleen saada ensimmäistä President's Trophyansa.


title: The Inherited Repression

text: The Inherited Repression on Psycropticin viides studioalbumi, joka julkaistiin 10. helmikuuta 2012.


title: Harmaakulmabekardi

text: Harmaakulmabekardi ("Pachyramphus castaneus") eli aiemmalta nimeltään harmaakulmatyranni on tityrojen heimoon kuuluva varpuslintu.


title: Harmaakulmabekardi

text: Harmaakulmabekardia tavataan Etelä-Amerikan pohjois- ja keskiosissa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Barbara Jezeršek

text: Barbara Jezerŝek (s. 31. lokakuuta 1986 Kranj) on slovenialaissyntyinen maastohiihtäjä, joka edustaa nykyisin Australiaa. Hän edustaa seuratasolla TSK Triglav Kranjia.


title: Barbara Jezeršek

text: Jezerŝek on osallistunut kolmesti hiihdon MM-kilpailuihin, joissa hänen paras sijoituksensa on 20:s sija Oslon MM-kilpailuissa 2011 15 kilometrin yhdistelmäkilpailussa. Olympialaisiin hän on osallistunut kahdesti. Hän saavutti yhdistelmäkilpailussa 17:nnen sijan Vancouverin olympialaisissa 2010 ja 19:nnen sijan Sotšissa 2014. Nuorten MM-kilpailuissa hän sijoittui neljänneksi 5 kilometrin perinteisen hiihtotavan kilpailussa 2006 ja alle 23-vuotiaiden MM-kilpailuissa kuudenneksi 10 kilometrin vapaan hiihtotavan kilpailussa 2009.


title: Barbara Jezeršek

text: Maastohiihdon maailmancupissa Jezerŝekin paras saavutus on 17:s sija 10 kilometrin perinteisen hiihtotavan yhteislähtökilpailussa Roglassa kaudella 2011–2012. Jezerŝek on hiihtänyt neljä kertaa Tour de Ski -hiihtokiertueen maaliin sijoittuen parhaimmillaan 29:nneksi vuoden 2013–2014 kiertueella.


title: Kanelibekardi

text: Kanelibekardi ("Pachyramphus cinnamomeus") eli aiemmalta nimeltään kanelilepinkäistyranni on tityrojen heimoon kuuluva varpuslintu.


title: Kanelibekardi

text: Kanelibekardia tavataan Meksikon eteläosista Etelä-Amerikan luoteisosiin asti. Sen kannaksi on arvioitu 50 000–499 999 yksilöä. Lajin kannankehitys on vakaa, ja se on luokiteltu elinvoimaiseksi.


title: Bellsund

text: Bellsund on 20 kilometriä pitkä lahti Huippuvuorilla. Bellsundin eteläpuolella sijaitsee Nordenskiöldinmaa () ja pohjoispuolella Wedel Jarlsberg Land.


title: Bellsund

text: Bellsundin löysi Willem Barents vuonna 1596. Vuonna 1610 Jonas Poole tutki Bellsundia. Hän nimesi sen lähistöllä sijainneen vuoren mukaan. Vuonna 1613 baskilaiset, alankomaalaiset ja ranskalaiset valaanpyyntialukset turvautuivat Bellsundiin.


title: Pikibekardi

text: Pikibekardi ("Pachyramphus polychopterus") eli aiemmalta nimeltään pikilepinkäistyranni on tityrojen heimoon kuuluva varpuslintu.


title: Pikibekardi

text: Pikibekardia tavataan Keski-Amerikassa ja suuressa osassa Etelä-Amerikan pohjois- ja keskiosia. Lajin populaatioksi arvioidaan 5–50 miljoonaa yksilöä, ja sen kannankehitys on vakaa. Se on luokiteltu elinvoimaiseksi.


title: Deformed Future // Genetic Nightmare

text: Deformed Future // Genetic Nightmare on turkkilaisen death metal -yhtyeen Carnophagen esikoisalbumi. Se julkaistiin vuonna 2008 levymerkillä Unique Leader Records.


title: Tuhkabekardi

text: Tuhkabekardi ("Pachyramphus marginatus") eli aiemmalta nimeltään tuhkalepinkäistyranni on tityrojen heimoon kuuluva varpuslintu.


title: Nokia Lumia 625

text: Nokia Lumia 625 on Microsoft Mobilen valmistama älypuhelin. Sen julkisti Nokia heinäkuussa 2013. Puhelimessa on Windows Phone 8 -käyttöjärjestelmä. Puhelin tuli myyntiin 19. syyskuuta 2013. Silloin puhelimen hintaluokka oli n. 250 € ja se oli 4,7 tuuman näytöllään suurinäyttöisin siihen mennessä ilmestynyt Lumia. Siinä oli lisäksi valmiina Lumia Amber -päivitys, jota ei vielä ollut saatavilla kaikkiin malleihin. Puhelimeen saa ladattua viimeisimmän Windows Phone -päivityksen (GDR3), sekä viimeisimmän Nokian Lumia Black -päivityksen.


title: Nokia Lumia 625

text:
Puhelimen etupuolella on 4,7 tuuman kosketusnäyttö sekä Windows Phonelle tyypilliset kolme kapasitiivista kosketusnäppäintä (paluu, koti ja haku). Näyttöä pystyy käyttämään myös hansikkaat käsissä. Oikeassa ylälaidassa on etukamera, etäisyys- ja valoisuussensorit sekä kuuloke. Oikealle sivulle on sijoitettu kolme fyysistä painiketta (äänenvoimakkuus-, virta- sekä kameranäppäin). Takana on hieman koholla kameran linssi ja sen vieressä salamavalo. Takakuoressa sijaitsee myös kaiutin. Polykarbonaatista valmistettu takakuori on irrotettavissa mutta akun saa irti vain ruuvimeisselin avulla. Puhelimen alareunasta löytyy mikro-USB-liitin ja yläreunasta 3,5 mm kuulokeliitäntä. Puhelimen reunat on pyöristetty, minkä sanotaan parantavan käyttömukavuutta.
Lumia 625:ssä on 5 megapikselin pääkamera, jonka linssi sijaitsee keskellä takakuoren yläosaa hieman koholla. Sen vieressä on LED-salama. Kuvattaessa käytetään Windows Phonen omaa kamerasovellusta, sillä Nokia Pro Camera toimii vain PureView-kameralla varustetuissa puhelimissa. Nokian muita kamerasovelluksia on kuitenkin käytettävissä, esimerkiksi Smart cam, jolla pystyy ottamaan useamman peräkkäisen kuvan ja valitsemaan niistä mieleisensä. Videokuvaa Lumia 625 tallentaa 1080 p tarkkudella, jatkuvalla automaattitarkennuksella ja 98 kbit/s monoäänellä. Laitteessa on myös VGA-tarkkuuksinen etukamera.


title: Nokia Lumia 625

text: TaskuMuro piti puhelimen vahvuuksina näytön kokoa hintaluokassa, fyysistä kameranäppäintä, full-HD-videokuvausta, kuorien muotoilua ja tuntumaa, akunkestoa, MicroSD-muistikorttipaikkaa, LTE-tukea, Nokian lisäsovellusvalikoimaa, Amber-päivitystä sekä käyttöjärjestelmän toimivuutta. Heikkouksiksi luettiin puhelimen koko, kiinteä akku, NFC:n puuttuminen, RAM-muistin koko, näytön resoluutio, toimintonäppäinten taustavalaistuksen puute, näytön katselukulmat ja heikko näkyvyys auringonpaisteessa sekä Windows Phonen tyypilliset heikkoudet.


title: Kymijoen lautturit

text: Kymijoen lautturit on Viikatteen kymmenes studioalbumi. Se julkaistiin 6. syyskuuta 2013 levymerkillä Spinefarm Recordsin.


title: Jarmo Koivunen (pilapiirtäjä)

text: Jarmo Rafael Koivunen (s. 22. joulukuuta 1938 Tampere) on suomalainen graafinen taiteilija, joka oli vuosina 1965–2017 "Ilta-Sanomien" pilapiirtäjänä nimimerkillä Kätsy. Kätsyn piirrosten tunnusmerkkinä ovat kuvan alle sijoitetut neljä erillistä tekstiriviä, jotka sisältävät useita samaan piirrokseen liittyviä vitsejä. Piirroksissa on usein mukana myös pieni valkoinen Heidi-koira. Juhani Tolvasen mukaan koko maailmassa on ollut vain kaksi pilapiirtäjää, jotka ovat piirtäneet yhtäjaksoisesti samaan lehteen kauemmin kuin Koivunen, jonka ura "Ilta-Sanomissa" kesti lähes 52 vuotta.


title: Jarmo Koivunen (pilapiirtäjä)

text: Koivunen työskenteli alkujaan mainosalalla, muun muassa Esko Lehmuksen mainostoimistossa Mainos-Lehmuksessa. Hän voitti vuonna 1964 Kustannusyhtiö Lehmuksen kilpailun "Nauru autolle" -nimisen huumorikirjan kuvittamisesta. Seuraavana vuonna hän alkoi piirtää "Ilta-Sanomiin" ja jättäytyi myöhemmin täysipäiväiseksi piirtäjäksi. Koivusen piirroksia julkaistiin "Ilta-Sanomissa" arviolta lähes 8 000. Hän piirsi yli viidenkymmenen vuoden ajan aina kolme kuvaa viikossa. Helmikuussa 1966 yksi Koivusen Luna 9 -kuuluotainta kommentoinut piirros julkaistiin uudelleen neuvostoliittolaisessa "Pravda"-lehdessä, tosin ilman hänen nimeään. Koivunen kuvitti myös 1980-luvulla Väestöliiton julkaisemia seksuaalivalistusoppaita ja piirsi muuttomiehiä esittävän kuvan Postin osoitteenmuutoskorttiin, jota on painettu miljoonia kappaleita. Koivunen jäi eläkkeelle 77-vuotiaana kesäkuun alussa 2017, sillä Parkinsonin tauti alkoi haitata hänen piirtämistään.


title: Damaskoksen taistelu

text: Damaskoksen taistelu oli toisessa maailmansodassa Liittoutuneiden ja Vichyn Ranskan joukkojen välinen taistelu Damaskoksen hallinnasta Syyriassa. Taistelu oli osa Operaatio Exporteria. Taistelu alkoi 18. kesäkuuta 1941 ja päättyi 21. kesäkuuta 1941, jolloin liittoutuneiden joukot valtasivat kaupungin.


title: Damaskoksen taistelu

text: Intian 5. prikaatista muodostettu taisteluosasto ylitti 8. kesäkuuta 1941 Syyrian rajan vallaten Kuneitran ja Deraan. Osaston tehtävänä oli avata kaupungeista lähtevät tiet Vapaan Ranskan 1. divisioonalle, jonka tuli vallata Damaskos. Hyökkäys oli toinen kahdesta ensimmäisestä Henry Maitland Wilsonin suunnittelemasta neljästä hyökkäyksestä Vichyn Ranskan hallinnassa olleiden Lähi-Idän alueiden siirtämiseksi liittoutuneiden valvontaan.


title: Damaskoksen taistelu

text: Intian 5. jalkaväkiprikaati ylitti rajan yöllä 8. kesäkuuta pitkin Deraan kautta Damaskokseen kulkevaa tietä. Hieman rajan takana rautatien ylitti vesijohto ja joukon tiedossa oli, että sen tuhoamista oli valmisteltu. Silta oli sama, jonka Arabian Lawrence yritti tuhota vuonna 1918 estääkseen turkkilaisten vetäytymisen Allenbyn aloitettua suurhyökkäyksen. Rajputana Rifles lähetti kapteeni Adam Murrayn johdolla partion estämään tuhoamisen. Vartiomies kuitenkin havaitsi tulijat, jolloin Murray ja havildar Goru Ram avasivat tulen konepistoolein tuhoten koko vartio-osaston. Tulenavaus oli samalla merkki loppuosastolle rynnätä viaductin päällä oleviin kahteen vartiopaikkaan, jolloin Chehabin viadukti oli saatu pelastettua.


title: Damaskoksen taistelu

text: Samana yönä Royal Fusiliers eteni Genesaretinjärven länsipuolitse vallaten tärkeän Kuneitran tienristeyksen. Kuneitrassa ei kohdattu juurikaan vastarintaa ja alue saatiin varmistettua parissa päivässä.


title: Damaskoksen taistelu

text: Rajputana Rifles ja 1st Punjab Regiment olivat saaneet käskyn piirittää Deraa yöllä. Punjab suuntasi kaupunkiin suoraan etelästä ja Rajputana kiersi sen oikealta lähestyäkseen pohjoisesta. Marssi kaupungin ympäri pimeässä tuntemattomassa maastossa oli vaativa, mutta pataljoona oli valmiina lähtöasemissa aamun koittaessa. Kello kuusi lähetettiin valkoisella lipulla varustettu auto kaupunkiin, mutta ranskalaisten ampuma 75 millimetrin kranaatti tuhosi sen moottorin. Henkilövahinkoja ei tullut kranaatin jäätyä suurariksi. Autosta nousseet kolme upseeria jatkoivat matkaa kävellen heiluttaen neuvottelulippua. Neuvottelu ei kuitenkaan onnistunut ja hyökkäys aloitettiin kello seitsemän. Deraa kukistui ja Rajputana Rofles jatkoi heti matkaa Sheikh Miskineen.


title: Damaskoksen taistelu

text: Etenemistä häiritsivät Vichyn Ranskan joukkojen panssariautot sekä ilmahyökkäykset. Rykmentti kuitenkin eteni hitaasti, mutta varmasti saavuttaen seuraavana aamuna Sheikh Miskinen. Puolustajat kuitenkin kieltäytyivät antautumasta. Ensimmäinen hyökkäys torjuttiin konetuliasein ja tykistöntulella. Uusitussa hyökkäyksessä lähetettiin komppania valtaamaan oikealla oleva kukkula, joka hallitsi kylää. Komppanian vahvuus laski konekivääritulessa kahteen joukkueeseen. Neljä miestä pääsi kukkulan laelle tuhoten vastarintapesäkkeen, jossa oli yli neljäkymmentä miestä. Loppuosa joukkueesta miehitti tämän jälkeen pesäkkeen. Kukkulan valtauksen jälkeen Sheikh Miskine antautui.


title: Damaskoksen taistelu

text: Intialaiset ja niitä seuranneet Vapaan Ranskan joukot saapuivat Kissouén edustalle 15. kesäkuuta vastaisena yönä ja ne aloittivat hyökkäyksen kaupunkiin jo ennen aamua. Intialaiset valtasivat Kissouén kylän ja sen takana olleen Tel Kissouén. Seuraavassa vaiheessa intialaiset valtasivat vielä Jebel Madanin, joka hallitsi Deraasta ja Quneitrasta Damaskokseen vieviä maanteitä.


title: Damaskoksen taistelu

text: Gentforce lepäsi kiivaiden Kissouén ja sen takana olleista kukkuloista 15. kesäkuuta alkaneiden kiivaiden taisteluiden jälkeen. Aloittaen 17. kesäkuuta levon ja joukkojen järjestelyn jälkeen etenemisen kohti Damaskosta.


title: Damaskoksen taistelu

text: Vichyn Ranskan joukot valtasivat 16. kesäkuuta Kuneitran takaisin, mikä uhkasi liittoutuneiden joukkojen selustaa. Liittoutuneet valtasivat kaupungin uudelleen 18. kesäkuuta, mutta Vichyn joukkojen aiheuttamaa uhkaa huoltokuljetuksille ja viestiyhteyksille ei saatu poistettua. Sen vuoksi päätettiin jatkaa hyökkäystä Damaskokseen, minkä oletettiin pakottavan Vichyn joukkojen komentajan keskittämään joukkonsa kaupungin puolustukseen.


title: Damaskoksen taistelu

text: Intialaisjoukot saavuttivat Mezzehin varhain seuraavana aamuna. Kylä saatiin vallattua kiivaan lähitaistelun jälkeen reilussa tunnissa. Tietä pitkin edenneet huolto ja panssarintorjuntayksiköt olivat ohittaneet maastossa edenneen jalkaväen törmäten Vichyn Ranskan joukkojen tiesulkuun, jolloin pääosa ajoneuvoista oli tuhoutunut. Lisäksi Vapaan Ranskan joukkojen eteneminen oli viivästynyt, jolloin Vichyn joukot kykenivät keskittämään joukkonsa intialaisten aiheuttaman uhan torjuntaan.


title: Damaskoksen taistelu

text: Brittiläisen 6. jalkaväkidivisioonan komentaja kenraalimajuri John Evetts saapui joukkoineen 19. kesäkuuta alueelle vapauttaen LLoydin komentajantehtävästä ja ottaen komentoonsa Merdjayounin itäpuolella olleet liittoutuneiden joukot. Intialaisten kärsimien kovien tappioiden vuoksi hän pyysi, että brittiläinen 16. jalkaväkiprikaati siirrettäisiin Australian 7. divisioonasta hänen alaisuuteensa.


title: Damaskoksen taistelu

text: Mezzehissä puolustautuneet olivat yön laskeutuessa 19. kesäkuuta ahdingossa. Joukon ammukset olivat vähissä, ruokaa ei oltu saatu vuorokauteen, se oli kärsinyt pahoja tappioita ja lääkintätarvikkeet olivat lopussa. Vichyn joukkone keskeytettyä hyökkäyksensä yöksi kolme miestä läpäisi saartorenkaan päästen Gentforcen esikuntaan tuoden tiedon joukon tilasta. Varhain 20. kesäkuuta palasi Lloyd prikaatin komentoon luovutettuaan taisteluosaston komentajuuden Evettsille. Hän lähetti apujoukon Mezzehiin, mutta se eteni hyvin hitaasti panssarivaunujen aiheuttaman uhan vuoksi.


title: Damaskoksen taistelu

text: Vapaan Ranskan joukkojen hyökkäys edellisenä yönä Qadimin valtaamiseksi oli torjuttu ja hyökkääjät olivat kärsineet raskaita tappioita, joten he eivät kyenneet helpottamaan etenemisellään painetta vetämällä Vichyn joukkoja pois Mezzehistä. Qadim saatiin kuitenkin vallattua aamulla 21. kesäkuuta panssarintorjunta- ja ilmatorjuntatykkien tukiessa hyökkäystä.


title: Damaskoksen taistelu

text: Mezzehin puolustajat pitivät pintansa aina 20. kesäkuuta iltapäivään, jolloin ammukset loppuivat ja ruokaa ei oltu tarjottu kahteen vuorokauteen. Puolustajat yrittivät saada aikaan aselevon haavoittuneiden evakuoimiseksi ja ajan voittamiseksi avustusretkikunnalle, mutta Vichyn joukot olettivat valkoisen lipun tarkoittavan antautumista. Ainoastaan pistimin varustetut puolustajat riisuttiin aseista ja vietiin sotavankeuteen. Pelastusretkikunta valtasi Mezzehin uudelleen samana iltana.


title: Damaskoksen taistelu

text: Seuraavaan puoleen päivään mennessä liittoutuneet olivat Damaskoksessa ja Vichyn joukot vetäytyivät länteen seuraten Beirutiin vievää tietä.


title: Beirutin taistelu

text: Beirutin taistelu oli toisessa maailmansodassa Libanonissa Beirutin hallinnasta käyty liittoutuneiden ja Vichyn Ranskan joukkojen välinen taistelu, joka oli osa operaatio Exporteria. Taistelu käytiin 10.–12. heinäkuuta 1941, ja se päätti operaatio Exporterin liittoutuneiden vallattua Beirutin.


title: Beirutin taistelu

text: Kahteen osastoon jaettuna Australian 7. jalkaväkidivisioonan joukot ylittivät 8. kesäkuuta 1941 Libanonin rajan. Voimakkaampi 2/16th Battalionista muodostettu everstiluutnantti MacDonaldin johtama osasto, jonka vahvennuksena oli kaksi panssariautojoukkuetta sekä noin puolet divisioonan tykistöstä ja pioneereista, sai tehtäväkseen edetä Tyyrokseen Bennt Jbailin ja Tibninen kautta. Sen länsipuolella 2/14th Battalion sai tehtäväkseen vallata rajalinnakkeet, jonka jälkeen kevyellä panssarivaunukomppanialla sekä tykistöllä ja pioneereilla vahvennettu everstiluutnantti Motenin 2/27th Battalion aloittaisi etenemisen pitkin rantatietä. Rannikkotietä pitkin etenevän joukon tukena oli lisäksi merivoimien alusten tykistö. Näiden lisäksi oli vielä sivustaosasto, joka oli muodostettu Cheshire Yeomanrysta. Sen tehtävänä oli edetä vuorten yli Tibninen ja Shrifan kautta Litanijoen varressa olevaan Kafr Siriin.


title: Beirutin taistelu

text: Liittoutuneiden joukot siirtyivät ajoneuvoineen rajan pintaan lähtöalueille 5.-6. ja 6.-7. kesäkuuta välisinä öinä. Ne olivat maastoutettuina ja piilossa 7. kesäkuuta, mikä oli ensimmäinen kerta sodan aikana jolloin brittijoukot piilottelivat lähellä rauhallista rajaa valmiina yllätyshyökkäykseen.


title: Beirutin taistelu

text: Kumpikin osasto aloitti etenemisen 8. kesäkuuta tuhoten raja-aluetta valvovat pesäkkeet.


title: Beirutin taistelu

text: Vichyn Ranskan joukkojen komentaja kenraali Henri Dentz tunnusteli 8. heinäkuuta eli jo ennen Damourin kukistumista aselevon mahdollisuutta. Damourissa kohti Beirutia etenevien liittoutuneiden joukkojen lisäksi Damaskos oli kukistunut kesäkuun lopulla ja Irakista oli Syyriaan tunkeutunut kaksi erillistä osastoa, jotka olivat vallanneet Der ez Zorin ja jatkaneet etenemistä kohti Aleppoa. Selustaan tunkeutuneet liittoutuneiden osastot tekivät taistelutoimien jatkamisen vaikeaksi ellei mahdottomaksi.


title: Beirutin taistelu

text: Tulitauko astui voimaan 12. heinäkuuta minuutin yli puolen yön, mikä käytännössä lopetti sotatoimet alueella. Aselepo allekirjoitettiin 14. heinäkuuta Sidney Smith Barracksilla Akkon kaupungin laidalla. Aselepo ehtojen mukaisesti Syyria liitettiin kenraali Charles de Gaullen alaisuuteen. Australian 7. divisioonan paraati aloitti liittoutuneiden miehityksen Libanonissa. Beirutista muodostui myöhemmin merkittävä liittoutuneiden laivastotukikohta itäisellä Välimerellä käytyjen taisteluiden aikana.


title: Vladimir Krasnov

text: Vladimir Aleksandrovitš Krasnov (; s. 19. elokuuta 1990 Bratsk) on venäläinen 400 metrin juoksija.


title: Vladimir Krasnov

text: Krasnov on voittanut 4 × 400 metrin viestissä kultaa Barcelonan EM-kilpailuissa 2010, hopeaa sisäratojen EM-kilpailuissa Göteborgissa 2013 ja Zürichin EM-kilpailuissa 2014 sekä pronssia Moskovan MM-kilpailuissa 2013. Alle 23-vuotiaiden EM-kilpailuissa hän sai pitkässä viestissä pronssia Ostravassa 2011.


title: Vladimir Krasnov

text: Krasnov sai Ostravan alle 18-vuotiaiden MM-kilpailuissa 2007 pronssia 400 metrin juoksussa. Barcelonan EM-kilpailuissa 2010 hän oli neljäs. Hän voitti Kazanin Universiadeissa 2013 kultaa sekä 400 metrillä että 4 × 400 metrin viestissä.


title: Vladimir Krasnov

text: Krasnov voitti 400 metrin ulkoratojen Venäjän-mestaruuden 2010 ja 2014. Hän juoksi ennätyksensä 45,12 Jerinossa 11. kesäkuuta 2010. Hallissa hän on juossut parhaimmillaan 46,46 Moskovassa 24. helmikuuta 2016.


title: Reform Act (1867)

text:
Representation of the People Act (myös Reform Act 1867, Second Reform Act) oli Isossa-Britanniassa vuonna 1867 toteutettu parlamentin alahuoneen vaalitavan uudistus, joka laajensi äänioikeutettujen joukkoa. Lain toteutti konservatiivihallitus ja sen takana oli pitkälti konservatiivipuolueen nouseva kyky Benjamin Disraeli. Vuoden 1867 vaaliuudistus oli jatkoa whig-puolueen vuonna 1832 läpiajamalle aiemmalle uudistukselle.
Liberaalipoliitikko John Russell oli ehdottanut jo vuonna 1860 uudistusta, jolla äänioikeuden tulorajaa alennettaisiin ja alahuoneen paikkajakoa muutettaisiin, mutta pääministerinä toimineen lordi Palmerstonin vastustus esti lain toteuttamisen. Palmerstonin kuoltua Russell toimi itse pääministerinä 1865–1866, mutta hänen hallituksensa valmistelema vaaliuudistus kaatui parlamentissa osan liberaaleista liityttyä esitystä vastustaneisiin konservatiiveihin. Russell erosi, jolloin lordi Derdy kokosi konservatiivihallituksen. Oppositioon jääneiden liberaalien uusi johtaja William Gladstone ilmoitti kannattavansa toteutumatta jäänyttä reformia. Konservatiivit olivat perinteisesti vastustaneet tällaisia uudistuksia, mutta nyt hallitus pelkäsi, että uudistusten jarruttajaksi leimautumisesta olisi haittaa puolueelle. Erityisen innokkaasti hanketta ryhtyi ajamaan valtiovarainministerinä toiminut Disraeli, joka antoi 1867 lakiesityksen parlamentille ja johti kamppailua sen puolesta. Kaikki konservatiivit eivät hyväksyneet uudistusta ja lordi Cranborne (sittemmin lordi Salisbury) erosi protestina hallituksesta. Disraeli oli halunnut sisällyttää lakiin erilaisia varauksia, mutta alahuoneen liberaalienemmistö poisti niistä suurimman osan ja laki hyväksyttiin lopulta liberaalien tuella paljon radikaalimmassa muodossa kuin useimmat konservatiivit olisivat osanneet odottaa. Pääministeri Derbyn mukaan muutos oli ”hyppy tuntemattomaan”.


title: Reform Act (1867)

text: Vuoden 1867 laki antoi äänioikeuden kaikille miehille, jotka omistivat talon kaupungissa tai maksoivat vähintään kymmenen punnan vuokraa vuodessa kalustamattomasta asunnosta. Tämän seurauksena osa kaupunkien työväestöstäkin sai ensi kertaa äänioikeuden. Maaseudulla varallisuuskynnystä alennettiin. Maanomistajat ja maanvuokraajat saivat äänioikeuden jo melko pienenkin maapalstan perusteella. Kaikkiaan uudistus kaksinkertaisti äänioikeutettujen määrän. Samalla alle 10 000 asukkaan kokoiset vaalipiirit menettivät kaikki toisen kahdesta edustajastaan. Näin vapautuneet 45 lisäpaikkaa jaettiin kasvaneille kaupungeille ja sellaisille, joilla ei entuudestaan ollut edustajia. Lisäksi Lontoon yliopisto sai yhden edustajan alahuoneeseen.


title: Reform Act (1867)

text: Vaikka vuoden 1867 uudistuksen tarkoituksena oli lisätä konservatiivien suosiota, liberaalit voittivat vuoden 1868 vaalit ja Gladstonesta tuli pääministeri.


title: Mihail Ryžov

text: Mihail Mihailovitš Ryžov (; s. 17. joulukuuta 1991) on venäläinen kävelijä.. Hän saavutti hopeaa 50 kilometrin kävelyssä Moskovan MM-kilpailuissa 2013 ennätysajallaan 3.38.58. Zürichin EM-kilpailuissa 2014 hän sijoittui samalla matkalla neljänneksi.


title: Mihail Ryžov

text: Ryžov jäi kesäkuussa 2015 kiinni epon käytöstä ja sai neljän vuoden kilpailukiellon.


title: Speicherstadt

text: Speicherstadt on Saksassa Hampurin satamassa sijaitseva maailman suurin puupaalujen varaan rakennettu varastokaupunki. Se rakennettiin vuosien 1885–1927 aikana. Nykyään alueen kanaalien ympäröimissä punatiilisissä varastorakennuksissa on monenlaisia erikoisliikkeitä ja museoita. Alue on suojeltu ja se on osa Hampurin uutta kaupunginosaa, HafenCityä. Speicherstadt muodostaa yhdessä Kontorhausviertelin kanssa Unescon maailmanperintökohteen.


title: Speicherstadt

text: Speicherstadt sijaitsee Hampurin sataman alueella Elbejoen 1,1 kilometriä pitkällä, kapealla saarella. Alue on 20,95 hehtaarin laajuinen, ja se on jaettu 15 varastokompleksiin, jotka ovat 5–7-kerroksisia. Komplekseja halkoo kanavaverkosto ja niitä yhdistävät useat sillat. Varastorakennelmien lisäksi alueella on kuusi sataman aputoimintoihin liittyvää rakennusta.


title: Speicherstadt

text: Vaikka varastorakennusten arkkitehtuuri ei ole yhtenäistä, varastokorttelit ovat kokonaisuudessaan hyvin samankaltaisia. Tämä johtuu siitä, että korttelit ovat kooltaan samansuuruisia ja niiden julkisivujen päärakennusmateriaalina on punainen tiili. Varastot jouduttiin rakentamaan tammesta tehtyjen paalujen varaan. Pehmeään mutaan paalutettiin yhteensä 3,5 miljoonaa tammipaalua, joista pisimmät ulottuvat 12 metrin syvyyteen.


title: Speicherstadt

text: Varastorakennelmien runko oli sen ajan mittapuulla uudenaikainen, mikä mahdollisti vapaat huonetilat ja rakennusten joustavan käytön.


title: Speicherstadt

text: Speicherstadt rakennettiin kolmessa osassa vuosina 1885–1927. Sen rakennutti Hampurin vapaasataman varastojärjestö, ja rakennustöitä valvoi suurimman osan ajasta insinööri Franz Andreas Meyer. Kahdelle saarelle rakennetun alueen tieltä joutui muuttamaan 20 000 ihmistä. Siellä asui erityisesti satamatyöntekijöitä, mutta saarilla oli myös varakkaampien ihmisten koteja.


title: Speicherstadt

text: Speicherstadtin tekninen suunnitelma tehtiin 1882, ja ensimmäiset rakennustyöt valmistuivat 15. lokakuuta 1888, jolloin myös vapaasatama avattiin virallisesti. Ensimmäisessä vaiheessa rakennettiin korttelit A:sta O:hon, ja alue käsitti tässä vaiheessa kaksikolmasosaa Speicherstadtista. Toisessa vaiheessa 1891–1896 valmistuivat korttelit P:stä Q/R:ään ja kolmannessa vaiheessa 1899–1927 S:stä X:ään. Vaikka aluetta rakennettiin vuoteen 1927, pääosa rakennelmista oli valmiina jo 1912.


title: Speicherstadt

text: Speicherstadt kärsi pahoin toisen maailmansodan aikana ja A-, B-, C-, J-, K- ja M-korttelit sekä O-korttelin itäinen osa tuhoutuivat lähes täysin. A-, B-, C- ja J-kortteleita ei jälleenrakennettu, ja niiden paikalle rakennettiin myöhemmin Hanseatic Trade Center -niminen toimistokompleksi. Speicherstadtin jälleenrakennusta 1950- ja 1960-luvuilla johti arkkitehti Werner Kallmorgen. Osa rakennuksista jälleenrakennettiin, mutta osan tilalle rakennettiin nykyaikainen rakennus.


title: Speicherstadt

text: Kun rahtiliikenne alkoi maailmansodan jälkeen siirtyä kappaletavaralasteista konttikuljetuksiin, Speicherstadt alkoi menettää merkitystään. Hampurin satama menetti vapaasataman aseman vuonna 2013. Aluetta onkin 2000-luvulla kehitetty toimisto-, kulttuuri- ja vapaa-ajantoimintoja varten.


title: Speicherstadt

text: Vuonna 2015 Speicherstadt valittiin Kontorhausviertelin kanssa Unescon maailmanperintöluetteloon. Valintaa perusteltiin sillä, että Speicherstadt ja Kontorhausviertel todistavat 1800-luvun lopun ja 1900-luvun alun kansainvälisen kaupan nopeasta kasvusta ja lisäksi niiden arkkitehtuuri edustaa mallia meriliikenteen varastorakennuksista ja moderneista toimistorakennuksista.


title: Speicherstadt

text: Vaikka Speicherstadtin merkitys varastoalueena on vähentynyt, siellä on edelleen varastotiloja, joissa säilytetään muun muassa kahvia, teetä ja mattoja. Varsinkin nuoret kaupunkilaiset ovat olleet kiinnostuneita Speicherstadtista, ja sinne on kehittynyt paljon kulttuuri- ja muita vapaa-ajan toimintoja sekä ravintoloita. Speicherstadt otettiin tästä syystä vuonna 2012 pois satama-alueen kehittämissuunnitelmasta, jotta sitä voitaisiin kehittää osana HafenCityn kaupunginosaa, johon se kuuluu myös hallinnollisesti.


title: Speicherstadt

text: Varastojen sekä pienten kauppojen ja kahviloiden lisäksi Speicherstadtissa on museoita ja muita nähtävyyksiä. Speicherstadtissa on muun muassa Miniatur Wunderland -pienoisrautatie, Hamburg Dungeon ja Saksan tullimuseo, jossa esitellään tullitoiminnan ja salakuljettamisen historiaa. Speicherstadt-museossa puolestaan on esillä esineistöä alueen historiallisista varastoyhtiöistä.


title: Lentsikat

text: Lentsikat () on vuonna 2013 ensi-iltansa saanut Disneyn animaatioelokuva. Elokuvan on tuottanut The Walt Disney Company ja levittänyt Walt Disney Pictures.


title: Avarte

text: Avarte Group Oy on suomalainen yritys, joka myy ja markkinoi suomalaisia designtuotteita. Yrityksen uudet omistajat ostivat vanhan Avarten tuotemerkin ja perustivat uuden yrityksen vuonna 2015. Tuotevalikoiman kulmakiviä ovat Yrjö Kukkapuron suunnittelemat huonekalut, ja valikoimassa onkin laaja valikoima hänen tuotantoaan. Kukkapuron tuotteet valmistetaan Avarte Shanghai Furniture Companyssa, jossa niitä on valmistettu jo 2000-luvun alusta. Huonekalut kootaan Suomessa.


title: Avarte

text: Avarte Oy, alun perin perheyritys Haimi, oli suomalainen design-huonekalujen valmistaja, joka tunnettiin erityisesti pääsuunnittelijansa, professori Yrjö Kukkapuron muotoilemista kalusteista.


title: Avarte

text: Avarte haettiin konkurssiin kesäkuussa 2013. Muun muassa Karuselli-tuolistaan tunnettu pääsuunnittelija Kukkapuro sanoi freelance-suunnittelusopimuksensa irti jo puolitoista kuukautta aiemmin. Avarten omistus siirtyi 2000-luvulla Saksaan, mikä aiheutti erimielisyyksiä yrityksen strategisesta suunnasta saksalaisten ja suomalaisten välille. Avarten toimitusjohtajana toimi viime vuosina Norbert Ruf.


title: Avarte

text: Avarte Oy syntyi 1980-luvun alussa, kun Kukkapuron kalusteiden alkuperäisen valmistajayrityksen Haimin omistanut perhe myi yrityksen henkilökunnalle. Mukaan Avarten osakkaaksi tuli myös toimistokalustevalmistaja Martela.


title: Avarte

text: Kukkapuron lisäksi Avarten suunnittelijoihin kuuluivat muiden muassa Samuli Naamanka, Mikko Paakkanen ja Simo Heikkilä.


title: AMX-13

text: AMX-13 on ranskalainen kevyt panssarivaunu. Vaunun rungolle on kehitetty kokonainen perhe erilaisia panssarivaunuja, kuten silta-, evakuointi-, pioneeri-, ja rynnäkköpanssarivaunun (AMX VCI). Siitä kehitettiin myös ilmatorjuntapanssarivaunu AMX-13 DCA. Asetyypin kehittely alkoi varsin pian toisen maailmansodan jälkeen. Tuotanto alkoi vuonna 1952 ja päättyi vasta 1980-luvulla.


title: AMX-13

text:
Ranskan ohella tätä vaunutyyppiä tilasivat käyttöönsä Chile, Djibouti, Nepal, Sveitsi, Alankomaat ja Israel. Asetyypin erikoisuuksiin kuuluu itselataavan ja kaksivaiheisen, revolverityyppisen kuuden ammuksen makasiinin ohella pääaseen kiinteä asennus torniin nähden ja tykin liikkuvuus pystysuuntaan. Vaunun omamassa on 15 000 kg ja miehistön määrä kolme henkeä. Aseistuksena on 75 mm tykki ja 7,62 mm konekivääri. 8-sylinterinen SOFAM-bensiinimoottori oli 250 hv (186 kW) tehoinen. Se antoi suurimmaksi maantienopeudeksi 60 km/h.
Vuodesta 1966 alkaen ryhdyttiin käyttämään edellistä suurempaa 90 mm tykkiä, joka käytti HEAT-ammuksia. Vaunusta rakennettiin myös joitakin 105 mm kaliiperilla varustettuja malleja, jotka suunniteltiin etupäässä vientiin. Asetyyppi on ollut mukana Suezin kriisissä ja Kuuden päivän sodassa.


title: Jeneba Tarmoh

text: Jeneba Sylvia Tarmoh (s. 27. syyskuuta 1989 Los Angeles) on yhdysvaltalainen pikajuoksija.


title: Jeneba Tarmoh

text: Tarmoh voitti kultaa 4 × 100 metrin viestissä Lontoon kesäolympialaisissa 2012 juostuaan alkuerissä Yhdysvaltojen joukkueessa. Moskovan MM-kilpailuissa 2013 hän juoksi avausosuuden hopeaa saaneessa maansa pikaviestijoukkueessa ja sijoittui viidenneksi 200 metrillä.


title: Jeneba Tarmoh

text: Tarmoh voitti alle 20-vuotiaiden maailmanmestaruuden 100 metrin juoksussa Pekingissä 2008 sekä 4 × 100 metrin viestissä Bydgoszczissa 2006 ja Pekingissä 2008. Hän kuului ikäluokan maailmanennätyksen 43,29 Eugenessa elokuussa 2006 tehneeseen Yhdysvaltojen joukkueeseen.


title: Alexandria Anderson

text: Alexandria Anderson (s. 28. tammikuuta 1987 Chicago) on yhdysvaltalainen pikajuoksija.


title: Alexandria Anderson

text: Anderson voitti Pekingin alle 20-vuotiaiden MM-kilpailuissa 2006 kultaa 4 × 100 metrin viestijuoksussa ja sijoittui viidenneksi 100 metrillä. Hän voitti NCAA:n mestaruuden 100 metrillä 2009 ja sisäratojen Yhdysvaltojen-mestaruuden 60 metrillä 2011. Hän juoksi Daegun MM-kilpailuissa 2011 alkuerissä maansa pikaviestijoukkueessa, joka loppukilpailussa voitti toisella kokoonpanolla maailmanmestaruuden. Moskovan MM-kilpailuissa 2013 hän sijoittui 100 metrillä seitsemänneksi ja juoksi toisen osuuden Yhdysvaltojen hopeajoukkueessa 4 × 100 metrin viestissä.


title: Masae Kasai

text: Masae Nakamura (o.s. Kasai, , 14. heinäkuuta 1933 Yamanashin prefektuuri – 3. lokakuuta 2013 Tokio) oli japanilainen lentopalloilija, olympiavoittaja ja maailmanmestari.


title: Masae Kasai

text: Kasai kuului Japanin olympiakultaa Tokiossa 1964 voittaneeseen joukkueeseen. Vuoden 1960 MM-kilpailuissa Kasain edustama Japani hävisi loppuottelussa Neuvostoliitolle, mutta kaksi vuotta myöhemmin he voittivat Neuvostoliiton Moskovan MM-kilpailujen loppuottelussa. Olympialaisten jälkeen kultajoukkueen kapteenina toiminut Kasai tapasi Japanin pääministerin ja valitti tälle, ettei ollut vielä löytänyt itselleen miestä haastavan harjoittelun vuoksi. Pääministeri järjesti Kasaille tapaamisen miehen kanssa, ja pariskunta avioitui myöhemmin. Nakamurana tämän jälkeen tunnettu olympiavoittaja nimettiin lentopallon kansainväliseen hall of fameen vuonna 2008.


title: Masae Kasai

text: Kasai kuoli tokiolaisessa sairaalassa 80-vuotiaana 3. lokakuuta 2013 aivoverenvuotoon.


title: Skanno

text: Skanno Ab Oy on suomalainen designhuonekalujen valmistaja, maahantuoja ja vähittäismyyjä. Vuonna 1946 Per-Olof Wahlbergin perustama perheyritys keskittyi aluksi julkisten tilojen säilytyskalusteisiin, kunnes vuonna 1956 muutti Helsingin Aleksanterinkadulle ja laajensi toimintaansa myös kodinkalusteisiin ja vaihtoi toimitusjohtajakseen Per-Olofin vaimon, ekonomi Susanne Wahlbergin.


title: Skanno

text: Skannon alkuajoilta peräisin oleva, koottava Libri-hylly sai 1951 pronssimitalin Pariisin keksintömessuilla. Alkuaikojen suunnittelijoihin kuuluivat Werner West ja Ilmari Tapiovaara, jonka Skannolle muotoilema Lukki-tuoli voitti 1954 kultamitalin Milanon huonekalumessuilla. Myöhempiin Skannon käyttämiin suunnittelijoihin lukeutuvat Brita Flander ja Stefan Lindfors, jonka Skannolle tekemä Booa-sohva pääsi Kiasman kokoelmiin.


title: Skanno

text: Vuonna 1967 yritys avasi Helsingin Viiskulmassa nuorille aikuisille suunnatun sivuliikkeen, Talli-Skannon, joka ”otti huomioon nuorison mieltymyksen lattiaelämään”. Kalusteet olivat matalia oleilukalusteita, jotka oli usein päällystetty kiiltävällä ja värikkäällä kernikankaalla eli lakkamuovilla.


title: Skanno

text: 1970-luvun alkupuolelta Skannolla oli oma tehdas Kirkkonummen Masalassa, mutta nykyisin oma mallisto teetetään alihankintana.


title: Skanno

text: Vuonna 1986 perustajien tytär, valtiotieteen lisensiaatti Barbara Roos tuli yrityksen toimitusjohtajaksi ja otti Skannon valikoimiin huippudesignia edustavia huonekaluja ja valaisimia Italiasta ja muualta Euroopasta. Nykyisin Skannon edustamiin merkkeihin kuuluvat muun muassa Ligne Roset, B&B Italia, Maxalto, Arper, Moooi, Minotti, Kymo, Kasthalla ja Prandina.


title: Skanno

text: Vuonna 1997 Teollisuustaiteen liitto Ornamo myönsi Skannolle Ornamon Pallon ansiokkaasta työstä muotoilun alalla. Barbara Roos palkittiin ensimmäisellä Suomessa jaetulla Veuve Clicquot -palkinnolla vuoden 2003 liikenaisena.


title: Skanno

text: Skannon liikevaihto vuonna 2012 oli 3,9 miljoonaa euroa ja henkilöstömäärä 14.


title: Skanno

text: 2000-luvulla Skanno muutti perinteisestä Aleksanterinkadun myymälästään isompiin tiloihin Salmisaareen, mutta palasi pian takaisin keskustaan, Mannerheimintie 4:ään.


title: Skanno

text: Elokuussa 2013 Barbara Roos siirtyi hallituksen puheenjohtajaksi ja toimitusjohtajana aloitti Janina Jansson. Vuonna 2016 Barbara Roos jäi eläkkeelle ja myi Skannon Pirkko Tahkolalle, koska oman perheen piiristä ei löytynyt jatkajaa. Yhdysvalloissa oikeustieteitä opiskellut Roosin poika Joel toimi 2010-luvun vaihteessa jonkin aikaa Skannon kehitysjohtajana.


title: Eliphalet Remington

text: Eliphalet Remington (28. lokakuuta 1793 Suffield, Connecticut, Yhdysvallat – 12. elokuuta 1861 Ilion, New York, Yhdysvallat) oli yhdysvaltalainen asevalmistaja ja keksijä. Remington perusti E. Remington and Sons -yhtiön, joka muutti myöhemmin nimensä Remington Arms Companyksi. Eliphalet Remington toimi yhteistyössä etenkin poikansa Philo Remingtonin kanssa. Perheyhtiö kehitti ja valmisti aseita ja koneita, kuten takaaladattavan Remington-kiväärin, sekä ompelukoneita ja kirjoituskoneita.


title: Magi: The Labyrinth of Magic

text: Magi: The Labyrinth of Magic (jap. マギ "Magi") on japanilainen mangasarjakuva, jonka on käsikirjoittanut ja kuvittanut Shinobu Ohtaka. Mangaa julkaistiin kesäkuusta 2009 lokakuuhun 2017 yhteensä 37 pokkarin verran. A-1 Picturesin tekemää animesovitusta "Magi: The Labyrinth of Magic" alettiin näyttää lokakuussa 2012, ja toinen kausi "Magi: The Kingdom of Magic" alkoi lokakuussa 2013.


title: Magi: The Labyrinth of Magic

text: Spin-off -mangaa "Magi: Adventure of Sinbad" (マギ シンドバッドの冒険 "Magi Shindobaddo no Bōken") julkaistiin huhtikuusta 2013 huhtikuuhun 2018. Sen käsikirjoitti Ohtaka ja kuvitti Yoshifumi Ohtera. Spin-offiin perustuvia animejaksoja tehtiin aluksi kuusi, kunnes niistä julkaistiin 12 jakson mittainen tuotantokausi huhtikuussa 2016.


title: Magi: The Labyrinth of Magic

text: Sarjan päähenkilö on Aladdin, lyhyt ja sinihiuksinen pikkupoika, joka on tietämättään yksi kuninkaita valitsevista magi-noidista. Aladdinin paras ystävä Ugo on jinni, sininen henkiolento, jonka Aladdin kutsuu luokseen soittamalla huiluaan. Matkallaan Aladdin kohtaa Alibaba Saluja -nimisen nuorukaisen, jonka unelmana on tutkia läheistä Amon-labyrinttia ja rikastua viemällä sen aarteet.


title: Nora Mäkinen

text: Eleonora ”Nora” Mäkinen (oik. Gabrielsson, ent. Marttinen; 11. joulukuuta 1920 Viipuri − 28. helmikuuta 1984) oli suomalainen malli ja elokuvanäyttelijä.


title: Nora Mäkinen

text: Mäkinen oli 1930- ja 1940-luvuilla Suomen suosituimpia ammattimalleja, joita salonkiaikaan kutsuttiin mannekiineiksi. Hänen mallinuransa alkoi jo 15-vuotiaana, kun hänet valittiin Miss Heinolaksi.


title: Nora Mäkinen

text: Mäkinen pääsi elokuviin, kun Toivo Särkkä näki hänet Helsingissä pidetyillä uutuusmessuilla ja pyysi koekuvaukseen. Filmaattiseksi osoittautunut Mäkinen esitti aluksi pieniä osia SF:n elokuvissa. Hänen merkittävin roolinsa oli Vappu Vuorenkaiku elokuvassa "Vihtori ja Klaara" (1939). Merkittäviä sivuosia olivat myös huvitteleva neito Löpö elokuvassa "Kuriton sukupolvi" (1937) ja ilotytöksi ajautuva piika "Gaselli" elokuvassa "Laulu tulipunaisesta kukasta" (1938).


title: Nora Mäkinen

text: Mäkinen oli naimisissa ensin taiteilija Veikko Marttisen ja myöhemmin poliisikomentaja Erik Gabrielssonin kanssa.


title: Ercola

text: Veikka Erkola (s. 31. tammikuuta 1979) on suomalainen dance-artisti, musiikkituottaja, säveltäjä ja miksaaja. Hän on julkaissut musiikkia monilla kansainvälisillä levy-yhtiöllä kuten Ministry of Sound / Data, Anjunabeats, Kompakt, Houseworks, cinnamon Flava, Gut Records ja Farout.


title: Ercola

text: Erkola aloitti musiikin tekemisen 1990-luvun puolessa välissä jolloin hän julkaisi useita ns. Tracker-ohjelmalla tehtyjä kappaleita S3M- ja XM -formaateissa.


title: Ercola

text: Musiikin tuottamisen ohella Erkola on myös miksannut useita artisteja. Hän on miksannut Karri Koiran "K.O.I.R.A." -albumin sekä Musta Barbaarin "Salil eka salil vika" -kappaleen. Ercola oli tuottamassa Freemanin kappaletta "Noitanainen" vuoden 2012 Uuden musiikin kilpailua varten. Hän toimi tuottajana ja miksaajana Sini Sabotagen esikoisalbumilla.


title: Ercola

text: Vuonna 2015 Ercola aloitti uuden musiikkiprojektin nimeltään Erconomics jonka Youth-kappaleella vierailee laulaja Ronya.


title: Ercola

text: Ercolan vuoden 2008 kappale "Every Word" oli Yhdysvaltain Billboardin dance-listalla yli 39 viikkoa sekä nousi Hot Dance Airplay -listan kärkeen saman vuoden marraskuussa.